sagorsarker/bangla-wikipedia huggingface dataset:
সোয়ানসি সিটি অ্যাসোসিয়েশন ফুটবল ক্লাব

সোয়ানসি সিটি অ্যাসোসিয়েশন ফুটবল ক্লাব (; এছাড়াও সোয়ানসি সিটি এএফসি অথবা শুধুমাত্র সোয়ানসি সিটি নামে পরিচিত) হচ্ছে সোয়ানসি ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে খেলে। এই ক্লাবটি ১৯১২ সালে সোয়ানসি টাউন হিসেবে প্রতিষ্ঠিত হয়েছে। সোয়ানসি সিটি তাদের সকল হোম ম্যাচ সোয়ানসির লিবার্টি স্টেডিয়ামে খেলে থাকে; যার ধারণক্ষমতা হচ্ছে ২১,০৮৮। যদিও পূর্বে সোয়ানসি ইউরোপীয় প্রতিযোগিতায় অংশগ্রহণের ক্ষেত্রে ওয়েলসের হয়ে প্রতিনিধিত্ব করতো, বর্তমানে তারা ইংল্যান্ডের হয়ে প্রতিনিধিত্ব করে। বর্তমানে এই ক্লাবের ম্যানেজারের দায়িত্ব পালন করছেন মাইকেল ডাফ এবং সভাপতির দায়িত্ব পালন করছেন অ্যান্ডি কোলম্যান। ইংরেজ মধ্যমাঠের খেলোয়াড় ম্যাট গ্রাইমস এই ক্লাবের অধিনায়কের দায়িত্ব পালন করছেন।
এই ক্লাবটি ১৯২১ সালে প্রথমবারের মত ফুটবল লিগে অংশগ্রহণ করে। ১৯৬৯ সালে সোয়ানসিকে নগরী ঘোষণা করার পর ক্লাবটির নাম পরিবর্তন করে সোয়ানসি সিটি রাখা হয়।
১৯৮১ সালে এই ক্লাবটি ফুটবল লিগ প্রথম বিভাগে উন্নীত হয়। পরবর্তী মৌসুমে ক্লাবটি শিরোপা জয়ের বেশ কাছাকাছি পৌঁছে গিয়েছিল, যদিও শেষের দিকে খারাপ ফলের কারণে ৬ষ্ঠ স্থান লাভ করে; যা বর্তমান পর্যন্ত এই ক্লাবটির সেরা সাফল্য। ২০১১ সালে, সোয়ানসি সিটি প্রিমিয়ার লিগে ওয়েলসের প্রথম ফুটবল ক্লাব হিসেবে উন্নীত হয়। ২০১৩ সালের ২৪শে ফেব্রুয়ারি তারিখে , সোয়ানসি সিটি ২০১৩ ফুটবল লিগ কাপের ফাইনালে ব্রাডফোর্ড সিটিকে ৫–০ গোলে পরাজিত করে ক্লাবের ইতিহাসে প্রথম কোন প্রধান ট্রফি জয়লাভ করতে সমর্থ হয় এবং ২০১৩–১৪ উয়েফা ইউরোপা লিগে খেলার যোগ্যতা অর্জন করে।
ঘরোয়া ফুটবলে, সোয়ানসি সিটি এপর্যন্ত ২৯টি শিরোপা জয়লাভ করেছে; যার মধ্যে ১২টি ওয়েলশ ফুটবল লিগ, ১০টি ওয়েলশ কাপ এবং ১টি ফুটবল লিগ কাপ শিরোপা রয়েছে।
উৎস:
লক্ষ্মীনাথ বেজবড়ুয়া

লক্ষ্মীনাথ বেজবরুয়া (ইংরাজি:Lakshminath Bezbaroa; অসমীয়া:লক্ষ্মীনাথ বেজবৰুৱা) আধুনিক অসমীয়া সাহিত্যের পথ-প্রদর্শক। কবিতা, নাটক, গল্প, উপন্যাস, প্রবন্ধ, রম্যরচনা, সমালোচনা, প্রহসন, জীবনী, আত্মজীবনী, শিশুসাহিত্য, ইতিহাস অধ্যয়ন, সাংবাদিকতা ইত্যাদিতে বেজবরুয়ার অবদান যথেষ্ট। তিনি কৃপাবর বরুয়া ছদ্মনামে সাহিত্য রচনা করতেন।
লক্ষ্মীনাথ বেজবরুয়ার পিতা দীননাথ বেজবরুয়া ব্রিটিশের অধীনে চাকরি করিতেন। চাকরিসুত্রে দীননাথ বেজবরুয়াকে নগাঁও থেকে বরপেটা স্থানান্তরিত হতে হয়েছিল। যাতায়তের সে'সময় ভাল সুবিধা না থাকায় দীননাথ ব্রহ্মপুত্রের জলে নৌকাপথে যাত্রা করেছিলেন। সেদিন ছিল কার্তিক মাসের লক্ষ্মী পূর্নিমা। দীননাথের পত্নী ঠানেশ্বরী দেবী নৌকায় লক্ষ্মীনাথ বেজবরুয়াকে জন্ম দিয়াছিলেন। পিতা দীননাথ চাকরিসুত্রে বিভিন্ন স্থানে বদলি হওয়ার কারণে লক্ষ্মীনাথকে তেজপুর, লক্ষীমপুর ও গুয়াহাটি সহ নানান স্থান থেকে শিক্ষা গ্রহণ করতে হয়েছিল। অবশেষে পিতা অবসর গ্রহণ করার পর তিনি শিবসাগর থেকে ১৮৮৬ সনে এন্ট্রান্স পরীক্ষায় পাশ করেন। এন্ট্রান্স পরীক্ষা পাশ করার তিনি উচ্চ শিক্ষার জন্য কলকাতা গিয়েছিলেন। ১৮৯০ সনে তিনি কলকাতার জেনারেল অ্যাসেম্বলি কলেজ থেকে বি.এ পাশ করেছিলেন। উকিল হওয়ার লক্ষ্যে এরপর তিনি আইনের অধ্যয়ন করেন ও একই সময়ে এম.এ অধ্যয়ন করাও আরম্ভ করেন। কিন্তু শেষ পর্যন্ত তিনি আইন ও এম.এ অধ্যয়ন সম্পূর্ণ করতে পারেন নাই। ১৮৯১ সনে তিনি কলকাতার ঠাকুর পরিবারের কন্যা প্রজ্ঞাসুন্দরীকে বিবাহ করেছিলেন।
লক্ষ্মীনাথ বেজবরুয়া আইন ও এম.এ অধ্যয়ন করতে থাকাকালীন অবস্থায় গুয়াহাটির বিখ্যাত বাণিজ্যিক প্রতিষ্ঠান বরুয়া-ফুকন ব্রাদার্সের ম্যানেজার ভোলানাথ বরুয়ার সহিত সাক্ষাৎ হয়েছিল। লক্ষ্মীনাথ বেজবরুয়া ও ভোলানাথের সঙ্গে বন্ধুত্ব হয়েছিল। তারপর দুইজন মিলে কলকাতায় কাঠের ব্যবসা আরম্ভ করেছিলেন। ১৯১৬-১৭ লক্ষীনাথ বেজবরুয়া কলকাতার ওয়ার্ড কম্পানিতে কাজ করেছিলেন। ১৯১৭ সনে তিনি কাঠের ব্যবসায়ের জন্য সম্বলপুরে বসবাস করেছিলেন।
লক্ষ্মীনাথ বেজবরুয়া জীবনের শেষকাল সম্বলপুর, বরোডা, নাগপুর ও মুম্বাইতে কাটিয়েছিলেন। অবশেষে তিনি ১৯৩৮ সনের ১৮ আগস্ট অসমে আসেন । ১৯৩৮ সনের ২৬ মার্চে ডিব্রুগড়ে লক্ষ্মীনাথ বেজবরুয়া মৃত্যুবরণ করেন।
কলকাতায় থাকাকালীন অবস্থায় লক্ষ্মীনাথ বেজবরুয়া সাহিত্য জগতে প্রবেশ করেছিলেন। এই সময়ে তিনি চন্দ্রকুমার আগরয়ালা ও হেমচন্দ্র গোস্বামীর সহিত পরিচয় হন। অসমে অসমীয়া ভাষার পুন: স্থাপনের জন্য চন্দ্রকুমার আগরয়ালা , হেমচন্দ্র গোস্বামী, লক্ষ্মীনাথ বেজবরুয়া সহ কলেজের অন্যান্য সহপাঠী একত্রিত হয়ে অসমীয়া ভাষা উন্নতি সাধিনী সভা নামক একটি সভা গঠন করেছিলেন। এই সভা ১৮৮৯ সনে জোনাকি নামক একটি মুখপত্র প্রকাশ করেছিলেন। জোনাকি প্রকাশের প্রথম বৎসরের প্রথম প্রকাশন হিসেবে লিতিকাই নামক প্রহসনি প্রকাশ করা হয়েছিল। ১৯০৯ সনে প্রকাশিত হওয়া বাহী আলোচনীর তিনি প্রতিস্থাপক ও সম্পাদক ছিলেন। বাহী আলোচনীর মাধ্যমে তিনি সফল সাহিত্যিক হয়েছিলেন। তিনি সমসাময়িক চেতনা, আলোচনী, জন্মভূমি, মিলন, অসম সাহিত্য সভা প্রত্রিকা, অরুণ, আবাহন, বরদৈচিলা, ন-জোন, জয়ন্তী, দৈনিক বাতরি, অসম বন্তি ইত্যাদিতে সম্পাদনার কাজ করেছিলেন। 
লক্ষ্মীনাথ বেজবরুয়া রচনা করা কয়েকটি সাহিত্যের নাম:
২০১৩-১৪ প্রিমিয়ার লিগ

২০১৩-১৪ প্রিমিয়ার লিগ ইংল্যান্ডের সবচেয়ে বড় পেশাদার ফুটবল প্রতিযোগিতা প্রিমিয়ার লিগের ২২তম আসর। ১৯ জুন ২০১৩ সালেে এর ফিকশ্চার ঘোষণা করা হয় এবং ১৭ আগস্ট ২০১৩ থেকে মৌসুমটি শুরু হয়। খেলা শেষ হয় ১১ মে ২০১৪ সালে।
মৌসুমের শেষ দিনে ম্যানচেস্টার সিটি ওয়েস্ট হ্যাম ইউনাইটেডকে ২-০ গোলে পরাজিত করে ৮৬ পয়েন্ট নিয়ে লিগ চ্যাম্পিয়ন হয়। লিগ শেষ হওয়ার ২ সপ্তাহ আগেও লিভারপুলকে সম্ভাব্য বিজয়ী ধরে নেয়া হলেও, তারা তাদের শেষ ৩ খেলায় একটি পরাজয় ও দুইটি ড্র করে ৮৪ পয়েন্ট অর্জন করে এবং লিগে ২য় স্থান লাভ করে।
গহপুর

গহপুর () (IPA: ˌgəʊəˈpʊə) হচ্ছে ভারতের অসম প্রদেশের বিশ্বনাথ জেলার একটি শহর। এটি অসমের একটি বিখ্যাত ঐতিহাসিক স্থান যেখানে কনকলতা বড়ুয়া জন্মেছিলেন।
গহপুর ২৬.৮৮° উত্তর দ্রাঘিমাংশে এবং ৯৩.৬৩° পূর্ব অক্ষাংশে অবস্থিত। এটি সমুদ্রতল থেকে গড়ে প্রায় ৬৯ মিটার (২২৬ ফুট) উচ্চতায় অবস্থিত।<br>
গহপুর শহরটি জাতীয় মহাসড়ক - ৫২ মাধ্যমে অরুণাচল প্রদেশের ইটানগর রাজধানী সাথে সংযুক্ত হয়েছে। যদিও ইটানগর জাতীয় মহাসড়ক - ৫২ এ মাধ্যমে গহপুর থেকে মাত্র ৩১ কিমি। এছাড়াও শহরটি ব্রহ্মপুত্র মাধ্যমে ছোট জাহাজ দ্বারা মাজুলী এবং জোড়হাটের সাথে সংযোগ করে।
২০১১ সনের আদমশুমারি অনুসারে, গহপুরের মোট জনসংখ্যা ১২১,৮৩০। জনসংখ্যার ওপর ভিত্তি করে গহপুর শোণিতপুর জেলাতে ৭তম স্থান এবং আসামেতে স্থান ১১৭তম। গহপুরের মোট ৫৯,২৭১ জন কর্মরত। মোট কর্মসংস্থানের হারের ৩৪,৫০১ জন পুরুষ এবং ২৪,৭৭০জন মহিলা। কর্মসংস্থানের অনুপাত হচ্ছে ৪৯%। গহপুরের মোট ৭৯,৪৪২ শিক্ষিত যার শতকরা হার মোট জনসংখ্য়ার ৭৫%।
গহপুর হচ্ছে তেজপুর লোকসভার একটি অংশ।
এবং গহপুর হচ্ছে আসামের সর্ববৃহৎ একটি সাংবিধানিক সভা যা বুরোই থেকে হাওয়াযান পর্যন্ত অসমের উত্তরতীরে অবস্থিত।
আন্তর্জাতিক উন্মুক্ত বিশ্ববিদ্যালয়

আন্তর্জাতিক উন্মুক্ত বিশ্ববিদ্যালয় (আইওইউ) হল একটি অনলাইনভিত্তিক দূরশিক্ষণ প্রতিষ্ঠান। ইসলামি বক্তা বিলাল ফিলিপস ২০০১ সালে এটি প্রতিষ্ঠা করেন। এতে বিনামূল্যের শিক্ষাদানের ব্যবস্থা রাখা হয়েছে। প্রতিষ্ঠানটি সালাফি মতাদর্শ ধারণ করে। এটির সদরদপ্তর গাম্বিয়ার কানিফিংয়ে অবস্থিত।
সিয়েরা লিওন বিশ্ববিদ্যালয়ের আচার্য আর্নেস্ট বাই কোরোমা আইওইউ-এর মত ইসলামি প্রতিষ্ঠানকে স্বাগত জানিয়েছেন।
এটি ২০০১ সালে ইসলামি অনলাইন বিশ্ববিদ্যালয় নামে প্রতিষ্ঠিত হয়। পরে কারিগরি ত্রুটি জন্য এর কার্যক্রম বন্ধ করা হয়। ২০০৭ সালের এপ্রিলে প্রতিষ্ঠানটি পুনরায় চালু হয়। ২০২০ সালের ১৩ জানুয়ারি, আইওইউ-এর অফিসিয়াল ফেসবুক পাতার মাধ্যমে ঘোষণা করে জানানো হয় যে প্রতিষ্ঠানটির নাম পরিবর্তন করে আন্তর্জাতিক উন্মুক্ত বিশ্ববিদ্যালয় রাখা হয়েছে।
তকাজি শিবশঙ্কর পিল্লাই

তকাজি শিবশঙ্কর পিল্লাই‍ () (১৭ এপ্রিল ১৯১২ - ১০ এপ্রিল ১৯৯৯) ছিলেন একজন জনপ্রিয় ভারতীয় মলয়ালম কথাসাহিত্যিক। তিনি মূলত উপন্যাস, নাটক ও ছোটগল্প লিখে খ্যাতি অর্জন করেন। চেম্মীন (বাংলায় চিংড়ি) অধিক পরিচিত উপন্যাস। ১৯৮৪ সালে কয়র উপন্যাসের জন্য সর্বোচ্চ সাহিত্য পুরস্কার জ্ঞানপীঠ লাভ করেন। মনুষ্যত্ব ও মানবতাবাদের জয়গানই তার সাহিত্যের মুল উপজীব্য। তকজি পেশায় আইন জীবি ছিলেন | কাষর লেখার প্রেরণা প্রধানত পান আইন জীবন থেকেই | এই বৃহৎ উপন্যাসের পটভূমি কেরলের কুট্টনাডন প্রদেশ | ঢাই সৌ বচ্চরের রাজনৈতিক, সামন্ততান্ত্রিক, পারিবারিক ক্ষেত্রের ক্রমানুগত পরিবর্তন স্পষ্টভাবে চার পীঠির মাধ্যমে উপন্যাসে উঠে এসেছে | মাতৃশাসিত প্রথার অন্ত, ভূমি সম্বন্ধিত আইন, পারিবারিক মামলা মোকদ্দমা এবং কীভাবে মলয়ালী পরিবার বিপর্যস্ত হয় তার ছবি উপন্যাসে দেখা যায় | বিশাল কানভাসে চিত্রিত এই উপন্যসে পাত্র ও পরিবার অনেক |
তকজির কযেকটি কাহিনি চলচ্চিত্রে, নাটকে, টি.ভীরং পর্দায রূপায়িত|
বাদশাহ সৌদ বিশ্ববিদ্যালয়

বাদশাহ সৌদ বিশ্ববিদ্যালয় (কেএসইউ, ) সৌদি আরবের রিয়াদে অবস্থিত একটি পাবলিক বিশ্ববিদ্যালয়। ১৯৫৭ সালে সৌদি আরবের রাজা সৌদ বিন আবদুল আজিজ রিয়াদ বিশ্ববিদ্যালয় নামে এটি প্রতিষ্ঠা করেন। সৌদি আরবে এটি ধর্মীয় বিষয়ের জন্য বিশেষায়িত নয় এমন বিশ্ববিদ্যালয়ের মধ্যে প্রথম। দেশে দক্ষ জনবলের ঘাটতি দূর করার জন্য এটি প্রতিষ্ঠা করা হয়। ১৯৮২ সালে এটির নাম পরিবর্তন করে রাজা সৌদের নামে রাখা হয়।
বর্তমানে এতে মোট ৩৫,৮১০ জন ছাত্রছাত্রী আছে। ছাত্রীদের জন্য পৃথক প্যানেল এবং অগ্রগতি তদারকের জন্য কেন্দ্র রয়েছে যাতে ব্যক্তিগতভাবে নারী শিক্ষক বা টিভি নেটওয়ার্কের মাধ্যমে পুরুষ শিক্ষকরা কাজ করেন। বিশ্ববিদ্যালয়ে প্রাকৃতিক বিজ্ঞান, মানবিক ও কর্মোপযোগী শিক্ষা প্রদান করা হয়। এর জন্য কোনো টিউশন ফি দিতে হয় না। আরবি ও ইসলাম বিষয়ক শাখাগুলো ব্যতীত স্নাতক পর্যায়ে অন্যান্য শাখার শিক্ষার মাধ্যম ইংরেজি।
মুসতানসিরিয়া মাদ্রাসা

মুস্তানসিরিয়া মাদ্রাসা (আরবি : المدرسة المستنصرية; "মাদরাসাতুল মুসতানসিরিয়া" ) হলো বাগদাদের একটি ঐতিহাসিক দালান। এখানে মুসলিম বিশ্বের অন্যতম প্রাচীন মাদ্রাসা অবস্থিত ছিল। আব্বাসি খলিফা আল মুস্তানসির ১২২৭ সালে এটি নির্মাণ করেছিলেন। এটি দজলা নদীর বাম তীরে অবস্থিত। মঙ্গোলদের বাগদাদ অবরোধের সময় মাদ্রাসাটি টিকে যায়। এর অন্তর্ভুক্ত দালানের মধ্যে আছে সরাই সুক, বাগদাদের জাদুঘর, মুসতানাব্বি স্ট্রিট, আব্বাসীয় প্রাসাদ এবং খলিফার সড়ক।
এর গ্রন্থাগারে প্রাথমিকভাবে ৮০,০০০ গ্রন্থ ছিল। খলিফা এগুলো দান করেন। বলা হয় যে সংগ্রহের পরিমাণ ৪,০০,০০০ এ পৌছায়। তবে এ সংখ্যাগুলো দাতাদের প্রশংসার জন্য প্রচারিত হয়েছে এমনও হতে পারে। মোঙ্গল আক্রমণের সময় গ্রন্থাগারটি ক্ষতিগ্রস্ত হয়নি। ১৩৯৩ সালে এটি নিজামিয়া মাদ্রাসার সাথে একীভূত হয়। ১৫৩৪ সালে উসমানীয়রা বাগদাদ দখল করলে প্রাসাদ ও গ্রন্থাগারের বইগুলো যুদ্ধলব্ধ সম্পদ হিসেবে নিয়ে যাওয়া হয়। এগুলো ইস্তানবুলের রাজকীয় গ্রন্থাগারের গুরুত্বপূর্ণ অংশ হয়ে উঠে এবং মুসতানসিরিয়া বন্ধ হয়ে যায়।
১২৩৫ সালে পানির শক্তি ব্যবহার করে দিনে ও রাতে নামাজের সময় জানানোর জন্য একটি এলার্ম ঘড়ি তৈরী হয়। এটি মাদ্রাসার প্রবেশ কক্ষে স্থাপিত ছিল।
বর্তমানে নতুন ভবনে মুসতানসিরিয়া মাদ্রাসার কার্যক্রম চালু আছে। ১৯২৭ সালে আধুনিকীকরণের অংশ হিসেবে মূল মাদ্রাসা পুনর্নির্মাণের সময় এটি মুসতানসিরিয়া বিশ্ববিদ্যালয়ের অংশে পরিণত হয়।
গোবিন্দ শঙ্কর কুরুপ

জি শঙ্কর কুরুপ () (৩ জুন ১৯০১ - ২ ফেব্রুয়ারি ১৯৭৮) বিংশ শতাব্দীর অন্যতম মালয়ালম কবি। তাকে মালয়ালম ভাষার "মহাকবি জী" বলে আখ্যায়িত করা হয়েছে। তিনি ১৯৬৫ সালে তার ওটক্কুজল (The flute) বইটির জন্য ভারতের সর্বোচ্চ সাহিত্য পুরস্কার জ্ঞানপীঠ লাভ করেন।
সিডনি ওয়েব, ১ম ব্যারন পাসফিল্ড

সিডনি জেমস ওয়েব () (১৩ জুলাই, ১৮৫৯ - ১৩ অক্টোবর, ১৯৪৭) হচ্ছেন খ্যাতনামা ইংরেজ সমাজকর্মী ও সংস্কারবাদী। স্ত্রী বিয়াট্রিস ওয়েবের সংগে একত্রে ইংরেজ শ্রমিক আন্দোলনের ইতিহাস ও তত্ত্ব নিয়ে অনেক বই লেখেন। সংস্কারবাদী ফ্যাবীয় সমাজের অন্যতম প্রতিষ্ঠাতা। প্রথম সাম্রাজ্যবাদী বিশ্বযুদ্ধের সময় সোশ্যাল-শোভিনিস্ট। প্রথম (১৯২৪) ও দ্বিতীয় (১৯২৯-৩১) লেবার সরকারের সভ্য ছিলেন। সোভিয়েত ইউনিয়নের প্রতি সহানুভূতিশীল ছিলেন।
ঊরু

ঊরু হচ্ছে শ্রোণী এবং হাঁটুর মধ্যবর্তী অংশ।
ফিমার, ঊরুর একমাত্র হাড়। এটি নিতম্বে বল ও সকেট ধরনের অস্থিসন্ধি এবং হাঁটুতে কন্ডাইল ধরনের অস্থিসন্ধি গঠন করে।
ঊরুর একমাত্র অস্থি ফিমার। এটি মানবদেহের সর্বাপেক্ষা লম্বা এবং শক্ত অস্থি। এটি উপরে শ্রোণিচক্রের অস্থির সাথে ঊরুসন্ধি এবং নিচের দিকে পায়ের অস্থি টিবিয়ার সাথে হাটুসন্ধি তৈরি করে। 
পায়ের প্রস্থচ্ছেদে পেশির তিনটি আলাদা কক্ষ দেখা যায়। প্রত্যেক কক্ষের পেশিরা তাদের নিজস্ব "ফাসা"(ইংরেজি 'fascia') দিয়ে আটকানো থাকে এবং দুটি কক্ষের মাঝখানে থাকে পুরু যোজক কলা নির্মিত পর্দা যাকে বলা হয় "সেপ্টা"(ইংরেজি 'septa')।
১. পেক্টিনিয়াস
২. অ্যাডাক্টর ম্যাগনাস
৩. অ্যাডাক্টর লংগাস
৪. অ্যাডাক্টর ব্রেভিস
৫. গ্রাসিলিস
১. সার্টোরিয়াস
২. ভাস্টাস মেডিয়ালিস
৩. ভাস্টাস ইন্টারমেডিয়াস
৪. ভাস্টাস ল্যাটারালিস
১. সেমি মেম্ব্রেনোসাস
২. সেমি টেন্ডিনোসাস
৩. বাইসেপস ফিমোরিস
<ref>https://www.kenhub.com/en/library/anatomy/posterior-thigh-muscles
ঊরুতে ফিমোরাল ধমনী এবং অবটুরেটর ধমনী রক্ত যোগান দেয়।একইসাথে, ফিমোরাল শিরা,পপলিটিয়াল শিরা এর অগ্রবর্তী অংশ দ্বারা রক্ত গৃহীত হয়। এগুলি থ্রম্বসিস সংঘটিত হবার স্থান।
কর্ডোবার উমাইয়া শাসন

কর্ডোবা আমিরাত (Arabic: إمارة قرطبة, Imārah Qurṭuba) ছিল ৭৫৬ থেকে ৯২৯ সালের মধ্যে ইবেরিয়ান উপদ্বীপে অবস্থিত একটি স্বাধীন আমিরাত। এর রাজধানী ছিল কর্ডোবা।
৭১১-১৮ সময়কালে উমাইয়ারা হিস্পানিয়া জয় করার পর ইবেরিয়ান উপদ্বীপ উমাইয়া খিলাফতের একটি প্রদেশ হিসেবে পরিগণিত হয়। শাসকরা কর্ডোবাতে রাজধানী স্থাপন করেন এবং উমাইয়া খলিফাদের প্রাদেশিক শাসক বা ওয়ালি হিসেবে শাসনকার্য পরিচালনা করেন।
৭৫৬ সালে প্রথম আবদুর রহমান আব্বাসীয় খলিফাদের কর্তৃত্ব অস্বীকার করে কর্ডোবার স্বাধীন আমির হন। ৭৫০ সালে উমাইয়ারা নিজেদের অবস্থান হারানোর পর তিনি ছয় বছর পালিয়ে থাকেন। স্থানীয় শাসকদের মধ্যে যারা উমাইয়া শাসনকে অস্বীকার করে তিনি তাদের পরাজিত করেন এবং স্থানীয় সামন্তদের একত্রিত করে আমিরাত গঠন করেন। তবে আবদুর রহমান কর্তৃক আন্দালুসের এই একত্রীকরণ কর্ম সম্পূর্ণ (টলেডো, জারাগোজা, পেমপ্লোনা, বার্সেলোনা) হতে ২৫ বছরের বেশি সময় নেয়।
পরবর্তী একশত পঞ্চাশ বছর তার বংশধররা আমিরাত শাসন করতে থাকেন। আন্দালুসের অন্যত্র তাদের আনুষ্ঠানিক নিয়ন্ত্রণ ছিল। উত্তর আফ্রিকার পশ্চিমের কিছু অংশেরও উপরও তাদের নিয়ন্ত্রণ ছিল। তবে মূল নিয়ন্ত্রণ ছিল খ্রিষ্টান সীমান্তে। আমিরদের প্রতিযোগিতার ফলে নিয়ন্ত্রণ বিক্ষিপ্ত হয়ে পড়ে। উদাহরণস্বরূপ, আমির আবদুল্লাহ ইবনে মুহাম্মদের ক্ষমতা খোদ কর্ডোবার বাইরে বিস্তৃত ছিল না।
৯১২ সালে ক্ষমতাপ্রাপ্ত তৃতীয় আবদুর রহমানের শাসনকালে আমিরাতের রাজনৈতিক পতন প্রকট হয় উঠে। তিনি দ্রুত আন্দালুসে উমাইয়া শক্তিকে পুনপ্রতিষ্ঠিত করেন এবং উত্তর আফ্রিকার পশ্চিমে এর বিস্তার ঘটান। ৯২৯ সালে নিজস্ব কর্তৃত্ব প্রতিষ্ঠা ও ইবেরিয়ান উপদ্বীপের সংঘাত দূর করার জন্য তিনি নিজেকে খলিফা ঘোষণা করেন। এর মাধ্যমে বাগদাদের আব্বাসীয় খিলাফত ও উত্তর আফ্রিকায় তার প্রতিযোগী তিউনিসের ফাতেমীয় খিলাফতের সামনে আমিরাতের অবস্থান উন্নীত হয়।
কর্দোবা খিলাফত

কর্ডোভা খিলাফত (; trans. "Khilāfat Qurṭuba") ছিল ৯২৯ থেকে ১০৩১ সাল পর্যন্ত ইবেরিয়ান উপদ্বীপ ও উত্তর আফ্রিকার কিছু অংশে শাসনকারী কর্ডোভা ভিত্তিক উমাইয়া রাজবংশ। পূর্বে এই অঞ্চলে উমাইয়া বংশীয় কর্ডোভা আমিরশাহী (৭৫৬-৯২৯) বহাল ছিল। এই যুগটি বাণিজ্য ও সংস্কৃতির ক্ষেত্রে অগ্রগতি সাধিত হয়। এসময় বিখ্যাত কর্দোবা মসজিদ নির্মিত হয়েছিল। ৯২৯ সালের জানুয়ারি তৃতীয় আবদুর রহমান নিজেকে কর্ডোভার খলিফা ঘোষণা করেন। ইতিপূর্বে তার মূল উপাধি ছিল কর্ডোভার আমির। তৃতীয় আবদুর রহমান উমাইয়া রাজপরিবারের একজন সদস্য ছিলেন। ৭৫৬ সাল থেকে তারা কর্ডোভার আমির হিসেবে দায়িত্ব পালন করেন।
আন্দালুসের ফিতনা বলে পরিচিত এক গৃহযুদ্ধের ফলে খিলাফত দুর্বল হয়ে পড়ে। দ্বিতীয় হিশামের বংশধর ও তার আল মনসুরের উত্তরাধিকারিদের মধ্যে এই যুদ্ধ হয়। ১০৩১ সালে কয়েক বছরব্যাপী যুদ্ধের পর খিলাফত ভেঙে পড়ে এবং তাইফা নামক বেশ কিছু স্বাধীন রাজ্যের উদ্ভব হয়।
নরনারায়ণ সেতু

নরনারায়ণ সেতু অসমের বঙাইগাও জেলার যোগীঘোপায় অবস্থিত। এইটি দোতালা বিশিষ্ট সেতু। নরনারায়ণ সেতুতে রেল ও গাড়ি চলার সুবিধা আছে। ১৯৮৩ সনের ১১ নভেম্বর প্রধানমন্ত্রী ইন্দিরা গান্ধী পঞ্চরত্ন ও যোগীঘোপাকে সংযুক্ত করার উদ্যেশে নরনারায়ণ সেতুর আধারশিলা স্থাপন করেছিলেন। এই সেতু নির্মাণের পর অসম ও মেঘালয়ের মধ্যে দ্রুত বাণিজ্যিক ব্যবস্থা গঢ়ে উঠেছে। নরনারায়ন সেতু রেলপথে গুয়াহাটিকে সম্পূর্ণ ভারতের সহিত সংযুক্ত করেছে। ১৯৮৭ সনের ডিসেম্বর মাসে এই সেতু নির্মাণের সন্মতি পেয়েছিল তার ১১ বৎসর পর ১৯৯৮ সনের ১৫ এপ্রিল তৎকালীন প্রধানমন্ত্রী অটল বিহারী বাজপেয়ী অনুষ্ঠানিক ভাবে নরনারায়ণ সেতুর উদ্ধোধন করেছিলেন।
নরনারায়ণ সেতুর দৈর্ঘ্য প্রায় ২.২৮ কিলোমিটার ও প্রস্থ ১১.৫০ মিটার এবং গভীরতা ১৮.৫০ মিটার। এই সেতু নির্মাণের মোট ব্যয় ছিল ৩৬৮ কোটি ভারতীয় টাকা।
কলীয়াভোমরা সেতু

কলীয়াভোমরা সেতু (ইংরেজি:Kolia Bhomora Setu; ) আসামের তেজপুর ও নগাও শহর সংযোগকারী সেতু। এই সেতু ব্রহ্মপূত্র নদীর উত্তর ও দক্ষীনপারকে সংযুক্ত করেছে। কলীয়াভোমরা সেতু রেল পরিবহনের জন্য উপযুক্ত নহে। ১৯৭৮ সনে তৎকালীন প্রধান মন্ত্রী মোরারজী দেসাই এই সেতুর আধারশীলা স্থাপন করেছিলেন। ৩.৩ কিলোমিটার দৈর্ঘের কলীয়াভোমরা সেতু নির্মাণের জন্য মোট ব্যয় হয়েছিল ৮৮ কোটি ভারতীয় টাকা। ১৯৮৭ সনে প্রধান মন্ত্রী রাজীব গান্ধী এই সেতু উদ্ধোধন করছিলেন।
১৭৯৫ সনে কাররুপের হরদত্ত ও বীরদত্ত নামের ভাতৃদ্বয় আহোম শক্তির বিরুদ্ধে যুদ্ধ ঘোষণা করেছিল। এই যুদ্ধ আহোম সেনাপতি কলীয়াভোমরা বরফুকন দমন করেছিলেন। তিনি উত্তর পার থেকে দক্ষীনপার কামরুপ আসার জন্য শিলার খুটা ব্যবহার করে সংযোগী সেতু বানিয়েছিলেন। ফলে এই সেতুর নাম কলীয়াভোমরা রাখা হয়েছে।
বগীবিল সেতু

বগীবিল সেতু () আসামএর ডিব্রুগড় জেলার বগীবিল নামক স্থানে অবস্থিত। এইটি অসমের ব্রহ্মপুত্র নদীর চতুর্থ সেতু। ১৯৯৭ সনের ২২ জানুয়ারি তারিখে ব্রহ্মপুত্র নদীর উত্তর পারে অবস্থিত সিসিবরগাওয়ের কুলাজান নামক স্থানে তৎকালীন প্রধানমন্ত্রী এইচ. ডি. দেবগৌড়া ইহার আধারশীলা নির্মাণ করেছিলেন। বগীবিল সেতু দোতালা বিশিষ্ট সেতু । ইহা রেল ও গাড়ি চলাচলের জন্য উপযোগী। ২০০২ সনে প্রধামন্ত্রী অটল বিহারী বাজপেয়ী বগীবিল সেতু নির্মাণের কার্য আরম্ভকরেছিলেন ।
২০০০ সনে মেচার্স রেল ইন্ডিয়া টেকনিকেল ও ইকনুনমিকেল সার্ভিসেস দাখিল করা প্রতিবেদন কর মতে প্রায় ১৭৬৭ কোটি ভারতীয় টাকার বাজেটে নির্মাণের কার্য আরম্ভ করা হয়েছিল। পরিকল্পনা অনুযায়ী ২০১৫ সনে প্রকল্পটির কার্য সমাপ্ত করা হবে নির্ধারন করা হয়েছে।
সেতুটির বর্তমান নাম বগীবিল দলং কিন্তু সেতুর নামকরণ নিয়ে বিতর্কের সৃষ্টি হয়েছে। অসমরে বিভিন্ন জনগোষ্ঠির লোকে নিজেদের শ্রেষ্ঠ পূর্বপুরুষের নামে সেতুর নামকরণ করার জন্য দাবি রেখেছেন। 
চুতিয়া জনজাতির লোকে বীরঙ্গনা নারী সতী সাধনীর স্মৃতিতে এই সেতুর নাম সতী সাধনী সেতু নামকরণ করার জন্য অনুরোধ জানিয়েছেন। আহোমেরা চাওলুং চুকাফার স্মৃতিতে চুকাফা সেতু নামকরণ করার অনুরোধ করেছেন। মিসিং জনগোষ্ঠীর লোকে কমলা মিরির স্মৃতিতে শ্বহীদ কমলা মিরি সেতু বা মিরি জীয়রি সেতু নামকরণ ও দেউরি জনগোষ্ঠির লোকে ভীমবর দেউরি সেতু ও সোনোয়াল কছাড়ী জনগোষ্ঠীর লোকে সলালী সেতু এবং মুসলমানেরা আজান পীর সেতু নামকরণের জন্য অনুরোধ জানিয়েছেন। অন্যদিকে অনেকেই নিরপেক্ষ ভাবে শংকর-মাধব সেতু, কুলাজান-বগীবিল সেতু ও বরলুইত সেতু নামে নামকরণ করার জন্য অনুরোধ জানিয়েছেন।
এটি ভারতের তথা দক্ষিণ এশিয়ার সবচেয়ে দীর্ঘতম দ্বিতল সেতু। নির্মাণাধীন পদ্মা সেতুর (বাংলাদেশ) কাজ শেষ হলে পদ্মা সেতু হবে দক্ষিণ এশিয়ার সবচেয়ে দীর্ঘতম দ্বিতল সেতু।
মানব কঙ্কালে অস্থির তালিকা

একজন প্রাপ্তবয়স্ক মানব কঙ্কালে ২০৬ থেকে ২০৮ টি অস্থি রয়েছে৷ উরঃফলকের তিনটি অংশ তথা উরঃফলক হাতলদণ্ড (ম্যানুব্রিয়াম), উরঃফলকক্ষেত্র (বডি অব স্টারনাম) এবং উরঃফলক খণ্ডাকে (ক্সাইফয়েড প্রসেস) তিনটি ভিন্ন বা একটি অস্থি গণ্য করার ওপর ভিত্তি করে এই সংখ্যা পরিবর্তন হয়ে থাকে৷ তবে একটি শিশু যখন জন্ম নেয় তখন তার দেহে ২৭০ টির মতো অস্থি থাকে। বয়স বাড়ার সাথে সাথে কতকগুলো অস্থি একসাথে যুক্ত হয়ে নতুন অস্থি গঠন করে এবং ২০৬টি অস্থি নিয়ে প্রাপ্তবয়স্ক পূর্ণাঙ্গ দেহ গঠিত হয়।
একজন পূর্ণ বয়স্ক মানুষের মেরুদণ্ডে ২৫ টি কশেরুকা রয়েছে, যদিও কোনো সদ্যজাতের মেরুদণ্ড ৩৩ টি কশেরুকা নিয়ে গঠিত৷
সাধারণভাবে মানব কঙ্কালের বক্ষদেশে ২৬টি অস্থি রয়েছে৷ কিছু ক্ষেত্রে মানবদেহে অস্বাভাবিক গ্রীবাদেশীয় পর্শুকা (সার্ভাইকাল রিব) লক্ষ্য করা গেলেও সরীসৃপ সহ একাধিক অন্যপর্বের প্রাণীর ক্ষেত্রে এটি স্বাভাবিক৷ বক্ষদেশীয় অস্থিগুলি হলো,
মানব খুলিতে ২২ টি অস্থি রয়েছে৷ মধ্যকর্ণাস্থি গুলিকে যুক্ত করতে মাথায় সমগ্র অস্থি সংখ্যা হয় ২৮ টি৷
উভয় বাহুতে ৩২টি করে সর্বমোট ৬৪টি অস্থি রয়েছে৷
শ্রোণিচক্রটি নিতম্বাস্থি বা হিপ বোন নিয়ে গঠিত৷ নিতম্বাস্থির তিন অংশ পরস্পর যুক্ত হয়ে দেহের উভয় পার্শ্বেদুটি অস্থি তৈরী হয়েছে৷ অংশ তিনটি হলো, নিতম্বাস্থিপক্ষ (ইলিয়াম), নিতম্বাস্থিযোজক (ইশ্চিয়াম) এবং উপস্থনিতম্বাস্থি (পিউবিস)৷
ত্রিকাস্থি ও অনুত্রিকাস্থি উভয় নিতম্বাস্থির সাথে যুকত হয়ে মানব শ্রোণিচক্র গঠন কর৷
পশ্চাৎপদে ৩০ টি করে উভয় পায়ে মোট ৬০ টি অস্থি রয়েছে৷
৮০ টি অস্থির সমন্বয়ে গঠিত অক্ষীয় কঙ্কালগুলি হলো, 
১২৬ টি অস্থির সমন্বয়ে গঠিত উপাঙ্গীয় কঙ্কালগুলি হলো,
ইমতিয়াজ আলী (পরিচালক)

ইমতিয়াজ আলী (; জন্ম: ১৬ জুন ১৯৭১) হচ্ছেন একজন ভারতীয় চলচ্চিত্র নির্মাতা, চিত্রনাট্যকার ও অভিনেতা। তিনি নির্মাতা হিশেবে আত্মপ্রকাশ ঘটান ২০০৫ সালে, সোচা না থা চলচ্চিত্রের মাধ্যমে কিন্তু ২০০৭ সালে মুক্তিপাওয়া জাব উই মেট তাকে সাফল্য ও খ্যাতি দুটোই এনে দেয়। তার তৃতীয় চলচ্চিত্র লাভ আজ কাল ২০০৯ ছিল বক্স অফিস ও সমালোচক মহলে সফল। রকস্টার ২০১১ ছিল তার অন্যতম ব্যবসা সফল চলচ্চিত্র।
ইমতিয়াজ আলী ১৯৭১ সালে ভারতের জামশেদপুরে জন্মগ্রহণ করেন। তার পৈতৃক নিবাস বিহারের দারভাঙ্গায়। জন্মসূত্রে মুসলিম এ পরিচালকের বেড়ে ওঠা পাটনা এবং জামশেদপুরে।আলী পাটনার সেন্ট মিচেল'স হাই স্কুল থেকে শিক্ষা জীবন শুরু করেন।পরবর্তিতে মুম্বইয়ের জাবিয়ের ইন্সটিটিউট অব কমিউনিকেশন থেকে ডিপ্লোমা ডিগ্রী অর্জন করেন। তার স্ত্রীর নাম প্রীতি আলী।
ইমতিয়াজ আলি তার ক্যারিয়ার শুরু করেন জি টিভির কুরুক্ষেত্র এবং স্টার প্লাসের জন্য ইমতেহান নামক অনুষ্ঠান পরিচালনার মাধ্যমে। আলীর বলিউড যাত্রা শুরু হয় সোচা না থা চলচ্চিত্রের মধ্য দিয়ে ২০০৫ সালে।
২০০৭ সালে বাস্তবের জুটি কারিনা কাপুর ও শহীদ কাপুরকে নিয়ে নির্মাণ করেন জাব উই মেট যা একই সাথে বক্স অফিস ও সমালোচক মহলে সামান আবেদন রাখে।
ত্শুল-খ্রিম্স-দার-র্গ্যাস (পঁয়তাল্লিশতম গানদেন ত্রিপা)

ত্শুল-খ্রিম্স-দার-র্গ্যাস () (১৬৩২-১৭০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়তাল্লিশতম দ্গা'-ল্দান-খ্রি-পা বা প্রধান ছিলেন।
ত্শুল-খ্রিম্স-দার-র্গ্যাস ১৬৩২ খ্রিষ্টাব্দে তিব্বতের আমদো অঞ্চলের ঝো-ব্জাং () নামক স্থানে জন্মগ্রহণ করেন। তিনি কম বয়সে নো-মোন-খাং-দোন-য়ো-র্গ্যাল-ম্ত্শান () নামক ব্যা-খুং () বৌদ্ধবিহারের প্রধানের নিকট দীক্ষালাভ করেন। তিনি সেরা বৌদ্ধবিহার বিশ্ববিদ্যালয়ের সে-রা-মাদ মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। তার উল্লেখযোগ্য শিক্ষক ছিলেন পঞ্চম দলাই লামা এবং ঙ্গাগ-দ্বাং-ব্স্তান-'দ্জিন-'ফ্রিন-লাস () নামক বৌদ্ধ লামা। ত্রিশ বছর বয়সে তিনি সে-রা-মাদ মহাবিদ্যালয়ে অধ্যাপনার কাজে নিযুক্ত হন এবং চৌদ্দ বছর এই দায়িত্ব পালন করেন। তিনি 'ওল-খা-র্দ্জিং-ফ্যি (), ব্সাম-গ্লিং-স্লেব-রি (), ত্শাল-গুং-থাং () এবং গ্সাং-স্ঙ্গাগ-ম্খার () প্রভৃতি বৌদ্ধবিহারের প্রধানের দায়িত্ব পালন করেন ও সংস্কার সাধন করেন। ১৬৭৬ খ্রষ্টাব্দে তিনি পঞ্চম দলাই লামার নির্দেশে বিভিন্ন মঙ্গোল শাসকদের মধ্যে বিবাদের নিষ্পত্তি ঘটান। সাতচল্লিশ বছর বয়সে তিনি পঞ্চম দলাই লামা কর্তৃক ভিক্ষুর শপথ গ্রহণ করেন। এরপর তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধান হিসেবে দায়িত্ব পালন করেন। ১৬৮৫ খ্রিষ্টাব্দে তিনি দ্গা'-ল্দান বৌদ্ধবিহারের পঁয়তাল্লিশতম প্রধান হিসেবে নির্বাচিত হন এবং সাত বছর এই পদে থাকেন। এই পদে তিনি পুনরায় ১৬৯৫ খ্রিষ্টাব্দে অধিষ্ঠিত হন এবং ১৬৯৯ খ্রিষ্টাব্দ পর্যন্ত এই পদে থাকেন। এই সময় তিনি এই বিহারে মৈত্রেয় বুদ্ধ, ত্সোং-খা-পা-ব্লো-ব্জাং-গ্রাগ্স-পা প্রভৃতির মূর্তি স্থাপন করেন ও স্ঙ্গাগ্স-ম্খার () মন্দিরের প্রধান প্রার্থনা ভবনের নির্মাণ করেন। তিনি ষষ্ঠ দলাই লামাকে লাম-রিম সম্বন্ধে শিক্ষাদান করেন। ১৬৯৯ খ্রিষ্টাব্দে তিনি 'ওল-খা-র্দ্জিং-ফ্যি () বৌদ্ধবিহারে বসবাস শুরু করেন।
স্ব্যিন-পা-র্গ্যা-ম্ত্শো

স্ব্যিন-পা-র্গ্যা-ম্ত্শো () বা ঙ্গাগ-দ্বাং-দ্পাল-ব্জাং () (১৬২৯-১৬৯৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেচল্লিশতম দ্গা'-ল্দান-খ্রি-পা বা প্রধান ছিলেন।
ত্শুল-খ্রিম্স-দার-র্গ্যাস ১৬২৯ খ্রিষ্টাব্দে তিব্বতের আমদো অঞ্চলের সে-ম্দো () নামক স্থানে জন্মগ্রহণ করেন। তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পঞ্চম দলাই লামা তাকে ত্সোং-খা-পা-ব্লো-ব্জাং-গ্রাগ্স-পা রচিত লাম-রিম-ছেন-মো () গ্রন্থ সম্বন্ধে শিক্ষাদান করেন। ব্লো-ব্জাং-দোন-য়োদ () নামক বিয়াল্লিশতম দ্গা'-ল্দান-খ্রি-পা, 'জাম-দ্ব্যাংস-গ্রাগ্স-পা () নামক ষষ্ঠ দলাই লামার শিক্ষক, রাব-ব্যাম্স-ছোস-র্জে-রিন-ছেন-র্গ্যা-ম্ত্শো (), 'জাম-দ্ব্যাংস-র্নাম-র্গ্যাল (), 'জাম-দ্ব্যাংস-দ্গা'-বা'ই-ব্শেস-গ্ন্যেন () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৬৮০ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান হিসেবে অধিষ্ঠিত হন। ১৬৯২ খ্রিষ্টাব্দে তিনি দ্গা'-ল্দান বৌদ্ধবিহারের ছেচল্লিশতম প্রধান হিসেবে নির্বাচিত হন এবং চার বছর এই পদে থাকেন। তার উল্লেখযোগ্য শিষ্য ছিলেন ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা (), ফা-বোং-কা-পা-'জাম-দ্ব্যাংস-গ্রাগ্স-পা () প্রভৃতি।
ব্লো-ব্জাং-ছোস-'ফেল (গানদেন ত্রিপা)

ব্লো-ব্জাং-ছোস-'ফেল () তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতচল্লিশতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ছোস-'ফেল সপ্তদশ শতাব্দীর মধ্যভাগে তিব্বতের খাম্স অঞ্চলের ঝোল () নামক স্থানে জন্মগ্রহণ করেন। তিনি ইয়েংতাং বৌদ্ধবিহারের দীক্ষালাভ করেন ও ধর্মশিক্ষা শুরু করেন। লাসা শহরে যাত্রা করে দ্গা'-ল্দান বৌদ্ধবিহার বিশ্ববিদ্যালয়, সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। দ্গে'-দুন-গ্রাগ্স-পা () এবং ব্লো-ব্জাং-দ্গে-লেগ্স () নামক বিখ্যাত লামারা তার উল্লেখযোগ্য শিক্ষক ছিলেন। ১৬৯১ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। এর কিছুদিনের মধ্যে তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে প্রশাসনের দায়িত্ব গ্রহণ করেন করেন। এরপর তিনি ম্ঙ্গা'-রিস-ম্থো-ল্দিং () বৌদ্ধবিহারের প্রধান হিসেবে অধিষ্ঠিত হন। এই সময় তার খ্যাতি সমগ্র লাদাখ অঞ্চলে ছড়িয়ে পড়ে। ১৬৯৯ খ্রিষ্টাব্দে তিনি দ্গা'-ল্দান বৌদ্ধবিহারের সাতচল্লিশতম প্রধান হিসেবে নির্বাচিত হন এবং তিন বছর এই পদে থাকেন। তার উল্লেখযোগ্য শিষ্য ছিলেন ব্লো-ব্জাং-দার-র্গ্যাস () নামক উনপঞ্চাশতম দ্গা'-ল্দান-খ্রি-পা।
শিক্ষা মন্ত্রণালয় (বাংলাদেশ)

শিক্ষা মন্ত্রণালয় গণপ্রজাতন্ত্রী বাংলাদেশ সরকারের প্রাথমিক শিক্ষা পরবর্তী মাধ্যমিক খাতের জন্যে অগ্রগামী নীতি পরিকল্পনা এবং উন্নয়নে সংশ্লিষ্ট প্রশাসন। এই মন্ত্রণালয় মূলত মাদ্রাসা, কারিগরি এবং বৃত্তিমূলক (ভোকেশনাল) শিক্ষা পদ্ধতিসহ অন্তর্ভুক্ত দেশের মাধ্যমিক ও উচ্চ মাধ্যমিক শিক্ষা নীতি প্রণয়ন এবং বাস্তবায়ন করে থাকে। এটি দেশের মাধ্যমিক পর্যায়ের প্রতিষ্ঠান সমূহের ব্যবস্থাপনা ও প্রশাসন পরিচালনার উদ্দেশ্যে আইন, বিধি ও প্রবিধান প্রচলন করে।
বর্তমানে মন্ত্রণালয়ের অধীনে ৬১ হাজারেরও বেশি মাধ্যমিক বিদ্যালয়/মহাবিদ্যালয়/মাদ্রাসা এবং ৩৭টি সরকারি ও ৯০টি বেসরকারি বিশ্ববিদ্যালয় আওতাধীন রয়েছে।
যে সকল বিভাগসমূহ এই মন্ত্রণালয়ের আওতাধীন রয়েছে–
২০১৩-২০১৪ অর্থবছরে শিক্ষা মন্ত্রণালয়ে মোট বণ্টনকৃত রাজস্ব বাজেটের পরিমাণ ছিলো ১০০৭৯.২৩ মিলিয়ন যা মোট জাতীয় বণ্টনের ৭.৩৯%।
প্রফুল্ল কুমার মহন্ত

প্রফুল্ল কুমার মহন্ত () অসমের একজন প্রাক্তন মুখ্যমন্ত্রী। তিনি আসাম আন্দোলন-এর অন্যতম নেতা ও অসম গণ পরিষদের প্রাক্তন সভাপতি ছিলেন। ১৯৮৫ সনে তিনি অসমের মূ্খ্যমন্ত্রী পদে নিযুক্তি হয়েছিলেন। ১৯৯৬ তিনি দ্বিতীয়বার অসমরে মুখ্যমন্ত্রী পদে নির্বাচিত হয়েছিলেন। ২০০৫ সনে প্রফুল্ল কুমার মহন্তকে অসম গণ পরিষদ (অগপ) থেকে বহিস্কার করা হয়েছিল ফলে তিনি ২০০৫ সনের ১৫ সেপ্টেম্বরে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের সাধারণ নির্বাচনে তিনি অসম গণ পরিষদে পুনরায় যোগদান করছিলেন। ১৯৯৮ সন থেকে ২০০১ সনে আলফা সদস্যের পরিবারকে গুপ্তহত্যার জন্য শইকীয়া কমিশন সেই সময়ের গৃহমন্ত্রী প্রফুল্ল কুমার মহন্তকে অভিযোগ করেছিলেন।
প্রফুল্ল কুমার মহন্তকে অসমের একজন প্রভাবশালী নেতা হিসেবে গন্য করা হয়। সদৌ অসম ছাত্র সন্থার সভাপতি পদে থাকার সময় তিনি আসাম আন্দোলনের অন্যতম নেতা ছিলেন। আসাম আন্দোলনের কয়েকজন বিশিষ্ট নেতাদের নিয়ে তিনি অসম গণ পরিষদ গঠন করেছিলেন। তিনি এই রাজনৈতিক দলের সভাপতি পদে নিযুক্ত ছিলেন। ১৯৮৫ সনে তিনি নগাও বিধানসভার প্রার্থী হিসেবে নির্বাচিত হয়েছিলেন। তারপর থেকে তিনি বঢ়মপুর বিধানসভা থেকে বিধায়ক পদে নির্বাচিত হয়ে আসছেন। ১৯৯৮ সন থেকে ২০০১ সনে সংঘটিত আলফা পরিবার গুপ্তহত্যায় শইকীয়া কমিশন প্রফুল্ল কুমার মহন্তকে হত্যাকাণ্ডের সহিত জড়িত থাকা বলে অভিযোগ করে ফলে ২০০৫ সনে প্রফুল্ল কুমার মহন্তকে অসম গণ পরিষদ থেকে বহিস্কার করা হয়েছিল। দল থেকে বহিস্কার করার পর তিনি ২০০৫ সনের ১৫ সেপ্টেম্বর তারিখে অসম গণ পরিষদ প্রগিতিশীল নামক একটি নতুন রাজনৈতিক দলের গঠন করেছিলেন। ২০০৯ সনের নির্বাচনে অসম গণ পরিষদে অভিজ্ঞ সভাপতির প্রয়োজন হয়েছিল ফলে চন্দ্রমোহন পাটোয়ারীর সভাপতিত্বে প্রফুল্ল কুমার মহন্ত অসম গণ পরিষদ প্রগিতিশীল দল ভঙ্গ করেন ও পুনরায় অসম গণ পরিষদের সভাপতি হন।
১৯৮৫ সনে নগাও বিধানসভা সমষ্টি থেকে প্রফুল্ল কুমার মহন্ত প্রথমবার মুখ্যমন্ত্রী নির্বাচিত হয়েছিলেন। ১৯৮৫ সনের ২৪ ডিসেম্বর থেকে ১৯৯০ সনের ২৭ নভেম্বর তিনি মুখ্যমন্ত্রী পদে ছিলেন। তারপর তিনি ১৯৯৬ সনে বঢ়মপুর বিধানসভা থেকে দ্বিতীয়বার মুখ্যমন্ত্রী পদে নির্বাচিত হয়েছিলেন। ১৯৯৬ সনের ১৫ মে থেকে ২০০১ সনের ১৭ মে পর্যন্ত তিনি দ্বিতীয়বার মূ্খ্যমন্ত্রীর পদে ছিলেন।
আলিপুরদুয়ার মহকুমা

আলিপুরদুয়ার মহকুমা হল ভারতের পশ্চিমবঙ্গ রাজ্যের আলিপুরদুয়ার জেলার অন্তর্গত একটি মহকুমা।
আলিপুরদুয়ার জেলায় রয়েছে একটিমাত্র মহকুমা:
আলিপুরদুয়ার মহকুমা ৮টি থানা, ৬টি সমষ্টি উন্নয়ন ব্লক, ৬টি পঞ্চায়েত সমিতি, ৬৬টি গ্রাম পঞ্চায়েত, ৩৩৮টি মৌজা, ৩৩৭টি জনবসতিপূর্ণ গ্রাম, ১টি পৌরসভা ও ২০টি জনগণনা নগর নিয়ে গঠিত। মহকুমার অন্তর্গত একমাত্র পৌরসভাটি হল আলিপুরদুয়ার এবং জনগণনা নগরগুলি হল শিশুঝুমরা, উত্তর মাদারিহাট, জয়গাঁও, মেচিয়াবস্তি, উত্তর সাতালি, উত্তর লতাবাড়ি, জাগিঝোরা বরাবক, জটেশ্বর, পরানগড়পার, ফালাকাটা, পশ্চিম জিৎপুর, চেচাখাতা, আলিপুরদুয়ার রেলওয়ে জংশন, ভোলার ডাবরি, বীরপাড়া, শামুকতলা, শোভাগঞ্জ, লস্করপাড়া, দক্ষিণ রামপুর ও উত্তর কামাখ্যাগুড়ি। মহকুমার সদর আলিপুরদুয়ারে অবস্থিত।
আলিপুরদুয়ার মহকুমার অধীনস্থ সমষ্টি উন্নয়ন ব্লকগুলি হল:
আলিপুরদুয়ার মহকুমার অন্তর্গত থানাগুলির বিবরণ নিচে দেওয়া হল:
আলিপুরদুয়ার মহকুমার ৬টি সমষ্টি উন্নয়ন ব্লকের অধীনে মোট ৬৬টি গ্রাম পঞ্চায়েত রয়েছে:
আলিপুরদুয়ার মহকুমার স্বাস্থ্য পরিষেবার চিত্রটি নিম্নরূপ:
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা) 
প্রাথমিক স্বাস্থ্যকেন্দ্র: (সমষ্টি উন্নয়ন ব্লক-অনুযায়ী) (সমষ্টি উন্নয়ন ব্লক, অবস্থান, শয্যাসংখ্যা)
শিবগঞ্জ উপজেলা, চাঁপাইনবাবগঞ্জ

শিবগঞ্জ রাজশাহী বিভাগের চাঁপাইনবাবগঞ্জ জেলার একটি উপজেলা। এর পূর্ব নাম ছিল জান্নাতাবাদ।
এ উপজেলার উত্তরে ভোলাহাট উপজেলা ও ভারতের পশ্চিমবঙ্গ, দক্ষিণে চাঁপাইনবাবগঞ্জ সদর উপজেলা ও ভারতের পশ্চিমবঙ্গ, পূর্বে ভোলাহাট উপজেলা, গোমস্তাপুর উপজেলা, নাচোল উপজেলা ও চাঁপাইনবাবগঞ্জ সদর উপজেলা, পশ্চিমে ভারতের পশ্চিমবঙ্গ।
শিবগঞ্জ বাংলাদেশের সর্ববৃহৎ উপজেলাগুলোর অন্যতম।
পৌরসভা
এ উপজেলার ইউনিয়ন সমূহ-
শিবগঞ্জ উপজেলার নামকরণ নিয়ে নিশ্চিতভাবে কোন তথ্য পাওয়া যায়না। তবে এই এলাকার পূর্ব নাম ছিল শেরগঞ্জ। সম্রাট শের শাহের নামানুসারে এই নামকরণ হয়। মতান্তরে, হিন্দু সম্প্রদায় তাদের অন্যতম দেবতা ‘শিব’ এর পূজার জন্য শিবগঞ্জ বাজার সংলগ্ন একটি শিব মন্দির প্রতিষ্ঠা করে এবং শিবপুজা ব্যাপক প্রচারণা লাভ করে। শিব পুজার ব্যাপকতা বা শিব মন্দিরের প্রচারেই এই এলাকার নাম শেরগঞ্জ থেকে শিবগঞ্জ হয়। শিবগঞ্জ উপজেলার নামকরণ নিয়ে আর একটি জনশ্রুতি রয়েছে, এ অঞ্চলে শিবরঞ্জন মুখোপাধ্যায় নামে একজন প্রভাবশালী ও ধনাঢ্য ব্যক্তি বাস করতেন। উক্ত ব্যক্তির প্রভাব প্রতিপত্তি চতূর্দিকে ছড়িয়ে পড়লে এ অঞ্চল শিবগঞ্জ নামে পরিচিতি লাভ করে।
মোট জনসংখ্যা ৫৯১১৭৮ জন (প্রায়) এর ভিতরে পুরুষ ২৯৫৩৩৮ জন (প্রায়) এবং মহিলা ২৯৫৮৪০ জন (প্রায়)
এখানকার উল্লেখযোগ্য শিক্ষা প্রতিষ্ঠানগুলোর মধ্যে রয়েছেঃ
শিবগঞ্জ উপজেলার অর্থনৈতিক কর্মকাণ্ডের একটা বড় অংশ আবর্তিত হয় আম ও আম বাগানকে কেন্দ্র করে। মে মাস হতে জুলাই মাস পর্যন্ত আমকে কেন্দ্র করে সমগ্র শিবগঞ্জ যেন বিপুল উৎসাহ উদ্দীপনায় জেগে ওঠে। কেউ নিজে চাষ করেন আবার কেউ বাগান মালিক হতে লিজ নিয়ে বাগান পরিচর্যা করে আম উৎপাদন করেন। কানসাটের বিখ্যাত আমের বাজারে আম মৌসুমে উপজেলার বিভিন্ন জায়গা হতে নানা জাতের আম বেচা কেনা হয়। এক মৌসুমে দেশের এই বৃহৎ আমের বাজারে প্রায় শত কোটি টাকার আমের বাণিজ্য হয়।
মে মাস থেকে জুলাই মাস পর্যন্ত আমকে কেন্দ্র করে শিবগঞ্জের বিভিন্ন স্থানে আমের বাজার চালু হয়। এ সমস্ত বাজারে ভোর রাত থেকে সন্ধ্যা পর্যন্ত কেনা-বেচা চলে। প্রতিটি বাজারে কয়েক মাসের জন্যে গড়ে ওঠে আমের আড়ত। এসমস্ত আড়ত আম কিনে পাঠিয়ে দেয় দেশের বিভিন্ন স্থানে। হাজার হাজার মানুষ জড়িত হয়ে পড়ে আম ব্যবসার সঙ্গে। যেহেতু আমকে কেন্দ্র করে অসংখ্য মানুষের সমাবেশ ঘটে সেহেতেু ব্যবসা বাণিজ্যের অন্যান্য সেক্টর যেমন- রেস্টুরেন্ট, পরিবহন ইত্যাদিতে তেজীভাব পরিলক্ষিত হয়। তাছাড়া আমের ব্যবসাকে কেন্দ্র করে স্থানীয় লোকজনের আয় উপার্জন ও বেড়ে যায় বিধায় তাদের ক্রয়ক্ষমতাও বৃদ্ধি পায় যার ইতিবাচক প্রভাব পড়ে ব্যবসা বাণিজ্যের সকল সেক্টরে। শিবগঞ্জের কানসাট আমের বাজার বাংলাদেশের সর্ব বৃহৎ আমের বাজার। এ বাজার থেকে আম প্রেরণ করা হয় সমগ্র বাংলাদেশে। তাছাড়া শিবগঞ্জ, খাসেরহাট, চামাবাজার, রাণীহাটি প্রভৃতি জায়গায়ও বসে আমের বাজার। মূলত আমের মৌসুমে শিবগঞ্জ উপজেলার প্রতিটি মোড়ে বসে আমের আড়ত।
শিবগঞ্জ উপজেলার উল্লেখযোগ্য দর্শনীয় স্থান হলো:
প্রচণ্ড বৈদ্যুতিক ছুতার

প্রচণ্ড বৈদ্যুতিক ছুতার ১৯৬৩ সালে ভারতীয় কবি মলয় রায়চৌধুরী রচিত ৯০ লাইনের একটি জলবিভাজক কবিতা। কবিতাটি প্রকাশিত হয়েছিল ১৯৬৪ সালে হাংরি বুলেটিনে।
প্রকাশের পর সাহিত্যে অশ্লীলতার অভিযোগে কবিতাটি নিষিদ্ধ করা হয়। ভারতীয় আদালতে হাংরি আন্দোলনকারীদের বিরুদ্ধে তিনটি ধারায় মামলা হয় এবং মলয় রায়চৌধুরীসহ অন্যান্য আন্দোলনকারী গ্রেফতার হন। পরবর্তীতে ১৯৬৭ সালে মামলাটি নাকচ হয়ে যায়। মামলা চলাকালে আমেরিকা ও ইউরোপে মলয় রায়চৌধুরীর খ্যাতি ছড়িয়ে পড়ে, এবং বিভিন্ন ভাষায় কবিতাটি অনুদিত হয়। ক্যালিফোর্নিয়া বিশ্ববিদ্যালয় প্রকাশিত 'মর্ডান অ্যান্ড পোস্টমর্ডান পোয়েট্রি অফ দ্য মিলেনিয়াম" সংকলনে দক্ষিণ এশিয়া থেকে একমাত্র কবিতা হিসেবে এটি অন্তর্ভুক্ত হয়েছে।
কবিতাটি "হাংরি বুলেটিন ১৯৬৪" সংখ্যায় প্রকাশের পর হাংরি আন্দোলনকারীদের মোট ১১ জনের বিরুদ্ধে ভারতীয় আদালতে তৎকালীন পশ্চিমবঙ্গ সরকার ভারতীয় দণ্ড বিধির ১২০বি (রাষ্ট্রের বিরুদ্ধে ষড়যন্ত্র), ২৯২ (সাহিত্যে অশ্লীলতা) এবং ২৯৪ (তরুণদের বিপথগামী করা) ধারায় গ্রেফতারি পরোয়ানা জারি হয়। এর মধ্যে মলয় রায়চৌধুরীসহ অন্যান্য যাঁরা সংখ্যাটিতে লিখেছিলেন তাদের মধ্যে ছয়জনকে কলকাতা পুলিশ কর্তৃক গ্রেফতার করা হয়। ১৯৬৫ সালের মে মাসে বাকি সবাইকে মুক্তি দেয়া হলেও মলয় রায়চৌধুরীর বিরুদ্ধে ২৯২ ধারায় চার্জশীট প্রদান করা হয় এবং ৩৫ মাসব্যাপী এ মামলা চলে। মলয়ের পক্ষে সাক্ষ্য দিয়েছিলেন ভারতীয় সাহিত্যিক সুনীল গঙ্গোপাধ্যায়, তরুণ সান্যাল, জ্যোতির্ময় দত্ত এবং সত্রাজিত দত্ত আর বিপক্ষে সাক্ষ্য দিয়েছিলেন শক্তি চট্টোপাধ্যায়, শৈলেশ্বর ঘোষ, সুভাষ ঘোষ, পবিত্র বল্লভ, সন্দীপন চট্টোপাধ্যায় এবং উৎপলকুমার বসু। নিম্ন আদালতে মলয় রায়চৌধুরীর ২০০ টাকা জরিমানা অনাদায়ে একমাসের কারাদণ্ডের আদেশ হয়েছিলো। গ্রেফতারি পরোয়ানার দরুন কবি উৎপলকুমার বসু অধ্যাপনার চাকরি থেকে বরখাস্ত হন। প্রদীপ চৌধুরী বিশ্বভারতী বিশ্ববিদ্যালয় থেকে রাসটিকেট হন। কবি সমীর রায়চৌধুরী সরকারি চাকরি থেকে বরখাস্ত হন। ঔপন্যাসিক সুবিমল বসাক এবং কবি দেবী রায়কে কলকাতা থেকে মফঃস্বলে বদলি করে দেয়া হয়। ১৯৬৭ সালের ২৬ জুলাই কলকাতা উচ্চ আদালত মামলাটি খারিজ করে কবিতাটির সম্মান পুনঃপ্রতিষ্ঠিত করেছিল। কবিতাটি ভারতের এবং ইউরোপের বিভিন্ন ভাষায় অনুদিত হয়েছে।
২০১৪ সালে এই কবিতা অবলম্বনে মৃগাঙ্কশেখর গঙ্গোপাধ্যায় এবং হ্যাশ তন্ময় একটি নির্বাক স্বল্প দৈর্ঘ্য চলচ্চিত্র তৈরি করেছেন। প্রচণ্ড বৈদ্যুতিক ছুতার চলচ্চিত্রটি ব্রিটেনের নো গ্লস লিডস্‌ ইণ্টারন্যাশানাল ফিল্ম ফেস্টিভ্যাল, ত্রিনিদাদ অ্যান্ড টোবাগো ইন্টারন্যাশনাল ফিল্ম ফেস্টিভ্যাল সহ আমেরিকা, অস্ট্রেলিয়া, প্যারিস, বার্সেলোনা, জার্মানি, স্পেনসহ মোট ১২টি দেশের ইন্টারন্যাশনাল ফিল্ম ফেস্টিভ্যালে অফিসিয়াল সিলেকশন এবং স্পেনের ম্যাডাটাক ইণ্টারন্যাশানাল ফিল্ম ফেস্টিভেলে সবচেয়ে আশাপ্রদ ভিডিও শিল্পীর (Most Promising Video Artist) পুরস্কার পেয়েছে।
বাটালি পাহাড়

বাটালি পাহাড় যা বাটালি হিল নামেও পরিচিত, চট্টগ্রামের টাইগার পাস এলাকায় অবস্থিত চট্টগ্রামের শহরের সর্বাধিক উঁচু পাহাড়। এর উচ্চতা প্রায় ২৮০ ফুট। এর চুড়া থেকে বঙ্গোপসাগর এবং চট্টগ্রাম শহরের বড় অংশ পরিষ্কারভাবে দেখা যায়।
চট্টগ্রাম শহরের জিরো পয়েন্ট থেকে মাত্র ১ কিলোমিটার দূরে টাইগারপাস এলাকায় বাটালি হিল অবস্থিত। চট্টগ্রাম শহরের লালখান বাজার এলাকার ইস্পাহানী মোড়ের উত্তরে ফাহিম মিউজিকের পাশ ঘেষে উপরে দিকে উঠে গেছে বাটালী হিলের রাস্তা। এ রাস্তা ম্যাজিস্ট্রেট কলোনীর পিছন দিয়ে চলে গেছে।
দ্বিতীয় বিশ্বযুদ্ধের সময়ে বাটালি পাহাড়ের চুড়ায় বিমান বিধ্বংসী কামান স্থাপন করা হয়েছিল। অনেক বছর পূর্বে দূর সমুদ্রে চলাচলকারী জাহাজের দিক নির্দেশনার জন্য বাটালি পাহাড়ের উপর একটি বাতিঘর ছিল। শহরকে উপর থেকে দেখার জন্য এটি একটি উত্তম স্থান।
বাটালি পাহাড় "জিলাপি পাহাড়" নামেও পরিচিত। এর কারণ হচ্ছে বাটালি পাহাড়ের পাহাড়ি রাস্তাটিও জিলাপির মত দেখায়, এ কারণে তাকে "জিলাপি পাহাড়" বলা হয়। এ পাহাড়ের সর্বোচ্চ চূড়াটিকে বলা হয়- "শতায়ু অঙ্গন"। বাটালি পাহাড়ের সর্বোচ্চ চূড়ায় উঠলে পুরো চট্টগ্রাম শহরকে এক নজরে দেখে মোটামুটি একটা ধারণা পাওয়া যায়। বিপুল সংখ্যক লোক পাহাড়ের চূড়ায় আরোহণ করে সতেজ বাতাসে শ্বাস নেয় এবং বঙ্গোপসাগরে সূর্যাস্তের শ্বাসরুদ্ধকর দৃশ্য উপভোগ করে। বিগত ২০০৩ সাল থেকে ২০০৫ সাল পর্যন্ত বাটালি পাহাড়ে বাংলাদেশ পুলিশের সৌজন্যে বিভিন্ন প্রজাতির প্রায় সাড়ে ১২ হাজার গাছ রোপণ করা হয়। এসব গাছের মধ্যে আছে জলপাই, কাঁঠাল, কালজাম, লিচু, কমলা, আম, জাফরান, চন্দন, কফি, অর্জুন। এ পাহাড়ের বিভিন্ন চূড়ায় গণপূর্ত মন্ত্রণালয়ের অফিস ও বেশ কয়েকটি বাংলো রয়েছে।
উক্ত দশর্নীয় স্থানে যাওয়ার জন্য বাস বা অটোরিক্সা ব্যবহার করা যেতে পারে।
হেডিংলি স্টেডিয়াম

হেডিংলি স্টেডিয়াম () ইংল্যান্ডের একটি ক্রীড়া কমপ্লেক্সবিশেষ। এটি পশ্চিম ইয়র্কশায়ারের লিডসের হেডিংলি এলাকায় অবস্থিত একটি আন্তর্জাতিকমানের স্টেডিয়াম। সংক্ষেপে এ স্টেডিয়ামটি হেডিংলি নামে পরিচিত। এ স্টেডিয়ামে ক্রিকেট ও রাগবি খেলার জন্য দু’টি অংশ রয়েছে। তন্মধ্যে ক্রিকেটের জন্য ইয়র্কশায়ার কাউন্টি ক্রিকেট ক্লাব, রাগবি লীগের জন্য লিডস রাইনোজ এবং রাগবি ইউনিয়নের জন্য লিডস কার্নেগি দল অনুশীলনের জন্য মাঠটি ব্যবহার করে থাকে। শুরুতে এর মালিক ছিল লিডস ক্রিকেট, ফুটবল ও অ্যাথলেটিক কোম্পানী। বর্তমানে এ মাঠটি ইয়র্কশায়ার কাউন্টি ক্রিকেট ক্লাব ও লিডস রাগবি দল কর্তৃক যৌথভাবে পরিচালিত হয়।
এখানে একই সুবিধাদি নিয়ে দুই পার্শ্বে দুটি পৃথক মাঠ রয়েছে - হেডিংলি ক্রিকেট গ্রাউন্ড ও হেডিংলি রাগবি স্টেডিয়াম। ২০০৬ থেকে ২০১৭ সাল পর্যন্ত লিডস মেট্রোপলিটন বিশ্ববিদ্যালয়ের সাথে চুক্তিবদ্ধতার দরুন প্রাতিষ্ঠানিকভাবে স্টেডিয়ামটি হেডিংলি কার্নেগি স্টেডিয়াম নামে পরিচিতি ছিল। ১ নভেম্বর, ২০১৭ তারিখ থেকে এমারেল্ড গ্রুপ পাবলিশিংয়ের নামকরণ চুক্তিতে স্টেডিয়ামটি এমারেল্ড হেডিংলি স্টেডিয়াম নামে পরিচিতি পাচ্ছে।
জেএম সেন হল

জেএম সেন হল বাংলাদেশের চট্টগ্রামের প্রথম টাউন হল। এটি চট্টগ্রামের কেন্দ্রস্থল আন্দরকিল্লার নিকটবর্তী রহমতগঞ্জ এলাকায় অবস্থিত।
মূলত ভারতের স্বাধীনতা আন্দোলন জোরদার করার ক্ষেত্রে, স্বাধীনতা সংগ্রামী-স্বাধীনতাকামী জনসাধারণের মত-বিনিময়ের মিলনস্থান এবং শিল্প-সংস্কৃতি চর্চার কেন্দ্র হিসেবে জেএম সেন হল প্রতিষ্ঠা করা হয়। তৎকালীন ব্যারিস্টার ও কলকাতা শহরের মেয়র এবং জাতীয় কংগ্রেস পার্টির প্রেসিডেন্ট, দেশপ্রিয় যতীন্দ্রমোহন সেনগুপ্ত তার পিতা যাত্রামোহন সেনের, যিনি পেশায় একজন আইনজীবী ছিলেন, স্মৃতিতে এই মিলনায়তনের নামকরণ করেন। ১৮৭৫ সালে, যাত্রামোহন সেন চট্টগ্রাম অ্যাসোসিয়েসনের নামে একটি সংগঠন এবং ট্রাস্ট্রি বোর্ড গঠন করেন। এরপর কিছু বছর পর ১৯১৪ সালে মিলনায়তনের জন্য জমি এবং তিন হাজার টাকার আর্থিক সহায়তা প্রদান করেন। দু-বছর পর ১৯১৬ সালের ১৯ নভেম্বর শরৎচন্দ্র রায়বাহাদুর সেই স্থানে জেএম সেন হল নামে প্রথম টাউন হলের ভিত্তিপ্রস্তর স্থাপন করেন। ১৯২০ সালের ৮ ফেব্রুয়ারি রায়বাহাদুর নবীনচন্দ্র দত্ত এই হলের আনুষ্ঠানিক উদ্বোধন করেন।
এই হলে একটি ক্লাব রয়েছে। এছাড়াও রয়েছে ব্রিটিশ বিরোধী স্বাধীনতা সংগ্রামের অন্যতম বিপ্লবী নেতা মাস্টারদা সূর্য সেন, উপমহাদেশ খ্যাত রাজনীতিবিদ যতীন্দ্রমোহন, সাংবাদিক, আইনজীবী ও রাজনীতিবিদ মহিমচন্দ্র দাস, চট্টগ্রামের নারী আন্দোলনের অন্যতম পুরোধা নেলী সেনগুপ্তার আবক্ষ মূর্তি।
চট্টগ্রাম কোর্ট বিল্ডিং

চট্টগ্রাম কোর্ট বিল্ডিং বা চট্টগ্রাম আদালত ভবন চট্টগ্রাম শহরের পরীর পাহাড়ে অবস্থিত চট্টগ্রামের আদালত ভবন। ব্রিটিশ ইস্ট ইন্ডিয়া কোম্পানি ১৭৭৩ সালে চট্টগ্রামকে পৃথক প্রশাসনিক অঞ্চল ঘোষণা করে। এসময় প্রশাসনিক কাজের জন্য এই দ্বিতল ভবনটি নির্মাণ করা হয়। এর আয়তন ১,৫৩,০০০ বর্গফুট ও কক্ষ সংখ্যা শতাধিক। ভবনটিতে বর্তমানে ৭৬টি আদালত রয়েছে।
এখান থেকে জেলা প্রশাসক, বিভাগীয় কমিশনার ও আদালতের কার্যাবলী পরিচালিত হয়। এছাড়া জেলা ট্রেজারি এখানে অবস্থিত।
বর্তমানে পুরাতন ভবনে কার্যক্রমের স্থান সংকুলান না হওয়ায় পুরাতন ভবনের পাশে নতুন নির্মিত হয়েছে।
জিয়া স্মৃতি জাদুঘর

জিয়া স্মৃতি জাদুঘর চট্টগ্রাম শহরে অবস্থিত একটি জাদুঘর। বাংলাদেশের প্রাক্তন রাষ্ট্রপতি জিয়াউর রহমান এর স্মৃতি রক্ষার্থে বর্তমানে এটি ব্যবহৃত হচ্ছে। ১৯১৩ সালে তৎকালীন ব্রিটিশ সরকার এই ভবনটি নির্মাণ করে। পূর্বে এটি চট্টগ্রাম সার্কিট হাউস হিসেবে ব্যবহৃত হতো।
বাংলাদেশের তৎকালীন রাষ্ট্রপতি জিয়াউর রহমান ১৯৮১ সালের মে মাসে চট্টগ্রাম সফরকালে চট্টগ্রাম সার্কিট হাউসের ৪ নং কক্ষে উঠেন। ৩০ মে একটি সামরিক অভ্যুত্থানে তিনি নিহত হন। সে বছরের ৩ জুন সার্কিট হাউসকে একটি জাদুঘরে রূপান্তরের জন্য সরকারি প্রস্তাব গৃহীত হয় এবং ১৯৯৩ সালের ৬ সেপ্টেম্বর এর উদ্বোধন করা হয়। এখানে জিয়াউর রহমানের ব্যক্তিগত বেশ কিছু সামগ্রী সংরক্ষিত রয়েছে। এটি মূলত রাষ্ট্রপতি বীরউত্তম জিয়াউর রহমান স্মৃতি জাদুঘর। এখানেই ইতিহাসের অন্যতম একটি হত‍্যাকান্ডের কিছু নমুনা আছে। এখানে একটি লাইব্রেরীও আছে। স্মৃতি জাদুঘরটি বাংলাদেশ জাতীয় জাদুঘর কর্তৃক পরিচালিত।
এটি জিয়াউর রহমান কেন্দ্রিক স্মৃতি জাদুঘর হলেও এখানে তার ব্যক্তিগত বেশ কিছু সামগ্রী ছাড়াও মুক্তিযুদ্ধের বিভিন্ন নিদর্শন ও দুর্লভ ফটোগ্রাফ সংরক্ষিত আছে। এর মধ্যে উল্লেখযোগ্য হলো কালুরঘাট বেতার কেন্দ্রের ট্রান্সমিটারটি যা দিয়ে তৎকালীন পাকিস্তান সেনাবাহিনীর মেজর জিয়াউর রহমান প্রথমে পাকিস্তান সেনাবাহিনীর বিরুদ্ধে বিদ্রোহের ও পরে বঙ্গবন্ধু শেখ মুজিবুর রহমানের পক্ষে স্বাধীনতা ঘোষণা জারী করেছিলেন।
জিয়া স্মৃতি জাদুঘরে মোট ১৭ টি গ্যালারি রয়েছে।
২০০৬ তে নির্মিত ভবনটির পিছনভাগে একটি নতুন প্রশাসনিক ভবন নির্মাণ করা হয়েছে। এ ভবনে একটি সেমিনার হল ও লাইব্রেরি স্থাপন করা হয়েছে।
ব্রায়ান উইলসন কার্নিংহান

ব্রায়ান উইলসন কার্নিংহান একজন কানাডীয় কম্পিউটার বিজ্ঞানী যিনি বেল ল্যাব্‌স এ ইউনিক্স নির্মাতা কেন টম্পসন ও ডেনিস রিচি এর সাথে কাজ করেছেন এবং ইউনিক্স ডেভেলপমেন্টে অবদান রেখেছেন। তিনি বর্তমানে প্রিন্সটন বিশ্ববিদ্যালয় এর কম্পিউটার বিজ্ঞানের একজন অধ্যাপক।
কার্নিংহান ১৯৪২ সালের ১ জানুয়ারি টরোন্টোতে জন্মগ্রহণ করেন। তিনি টরন্টো বিশ্ববিদ্যালয় থেকে ১৯৬৪ সালে ইঞ্জিনিয়ারিং ফিজিক্সে ব্যাচেলর্স ডিগ্রি অর্জন করেন। তিনি প্রিন্সটন বিশ্ববিদ্যালয় থেকে ১৯৬৯ সালে তড়িৎ প্রকৌশলে পিএইচডি ডিগ্রি অর্জন করেন।
দোন-গ্রুব-র্গ্যা-ম্ত্শো

দোন-গ্রুব-র্গ্যা-ম্ত্শো () (১৬৫৫-১৭২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটচল্লিশতম দ্গা'-ল্দান-খ্রি-পা বা প্রধান ছিলেন।
দোন-গ্রুব-র্গ্যা-ম্ত্শো ১৬৫৫ খ্রিষ্টাব্দে তিব্বতের খাম্স অঞ্চলের ক্রে-নাগ-ত্শাং () নামক স্থানে জন্মগ্রহণ করেন। তার পিতার নাম ছিল স্পেন-পা-ত্শে-রিং () এবং মাতার নাম ছিল দ্পাল-ব্সাম-'দ্জোম-পা ()। ১৬৬৭ খ্রিষ্টাব্দে তিনি লাসা শহরে যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। এই সময় পঞ্চম পাঞ্চেন লামা তাকে ভিক্ষুর শপথ দান করেন। ১৬৮২ খ্রিষ্টাব্দে তিনি গোমাং বৌদ্ধবিহারের প্রধান হিসেবে এবং ১৬৯৫ খ্রিষ্টাব্দে গ্যুমে মহাবিদ্যালয়ের প্রধান হিসেবে অধিষ্ঠিত হন। ১৭০২ খ্রিষ্টাব্দে তিনি দ্গা'-ল্দান বৌদ্ধবিহারের আটচল্লিশতম প্রধান হিসেবে নির্বাচিত হন। এই সময় ষষ্ঠ দলাই লামা তার শিষ্যত্ব লাভ করেন। ষষ্ঠ দলাই লামার সঙ্গে কোশোত মঙ্গোল নেতা ল্হাজাং খানের বিরোধের পর মোনপা পেকার দ্জিনপা নামক ল্হাজাং খানের পুত্রকে নতুন দলাই লামা হিসেবে স্বীকৃতি প্রদানে অস্বীকার করায় ১৭০৮ খ্রিষ্টাব্দে ব্লো-ব্জাং-ছোস-'ফেল দ্গা'-ল্দান বৌদ্ধবিহারের প্রধানের পদ থেকে সরে আসতে বাধ্য হন। এরপর তিনি ব্যা-য়ুল () বৌদ্ধবিহারে যাত্রা করে সেখানে জীবনের শেষ দুই দশক বসবাস করেন।
গামা পালোয়ান

গামা পালোয়ান (২২ মে ১৮৮০ - ১৯৬৩) (), জন্ম নাম গোলাম মুহাম্মদ গুরজার (), ছিলেন একজন বিখ্যাত পালোয়ান বা কুস্তিগির। পাঞ্জাবের অমৃতসরে তিনি জন্ম গ্রহণ করেন। ১৯১০ এর ১৫ অক্টোবর ওয়ার্ল্ড হেভিওয়েট চ্যাম্পিয়নশিপের ভারতীয় সংস্করণ তাকে প্রদান করা হয়। ৫০ বছরের কর্মজীবনে তিনি অপরাজেয় হিসেবে টিকে ছিলেন। তাকে তার সময়ের শ্রেষ্ঠ পালোয়ান হিসেবে গণ্য করা হয়। ১৯৪৭ সালে ভারত বিভাগের পর তিনি নবগঠিত রাষ্ট্র পাকিস্তান চলে যান।
গোলাম মুহাম্মদের পাঞ্জাবি ডাকনাম ছিল "গামা"। একটি মুসলিম গুরজার পরিবারে তিনি জন্ম নেন। খ্যাতনামা কুস্তিগির মুহাম্মদ আজিজ তার পিতা। মধ্য প্রদেশের দেশীয় রাজ্য দাতিয়ার শাসক মহারাজা ভবানি সিং তরুণ কুস্তিগির ও তার ভাই ইমাম বখশের পৃষ্ঠপোষকতা করেন। ১০ বছর বয়সে যোধপুরে অনুষ্ঠিত একটি প্রতিযোগিতায় প্রবেশ করার মাধ্যমে তিনি প্রথম নজরে আসেন। এই প্রতিযোগিতায় চারশতের বেশি কুস্তিগির অংশ নেয়। তরুণ গামা শেষে টিকে থাকা পনেরজন কুস্তিগিরের অন্যতম ছিলেন। এসময় যোধপুরের মহারাজা অসাধারণ প্রাণশক্তি ও জ্যেষ্ঠ কুস্তিগিরদের সামনে তার দক্ষতার গামাকে বিজয়ী ঘোষণা করেন।
গামা পালোয়ানের দৈনিক চর্চার মধ্যে ছিল তার সহযোগী ৪০ জন কুস্তিগিরের সাথে মল্লযুদ্ধ। তিনি প্রতিদিন দশ লিটার দুধ, দেড় পাউন্ড এলমন্ড পেস্ট মিশ্রিত শক্তিবৃদ্ধিকারী পানীয় ও সেসাথে ফলের রসসহ অন্যান্য খাবার খেতেন। উচ্চ প্রোটিন ও উচ্চ শক্তির খাবার তার পেশির জন্য সহায়ক হয়।
২২ বছর বয়সে বরোদায় তিনি ১২০০ কেজি পাথর উত্তোলন করেন। পাথরটি বরোদা জাদুঘরে প্রদর্শনের জন্য রাখা হয়। এটি আড়াই ফুট উচু। এতে খোদাই করে লেখা আছে যে এই পাথর ১৯০২ সালের ২৩ ডিসেম্বর গোলাম মুহাম্মদ উত্তোলন করেন। তিনি বরোদায় কুস্তি প্রতিযোগিতায় আসেন। কিন্তু কোনো ম্যাচ না পাওয়ায় ১২০০ কেজির পাথর উত্তোলন করেন এবং কিছু দূর বহন করেন।
১৯ বছর বয়সে গোলাম মুহাম্মদ গুজরানওয়ালার (বর্তমান পাঞ্জাব, পাকিস্তান মুসলিম কুস্তিগির ও ভারতীয় কুস্তি চ্যাম্পিয়ান মধ্যবয়সী রহিম বখশ সুলতানি ওয়ালাকে চ্যালেঞ্জ করার মাধ্যমে তার নাম ছড়িয়ে পড়ে। ৭ ফুট উচু ও খুব ভালো রেকর্ডধারী রহিম ৫ফুট ৭ ইঞ্চি উচ্চতার গামাকে সহজে হারিয়ে দেবেন বলে মনে হয়েছিল। রহিমের একমাত্র দুর্বলতা ছিল তার বয়স। তিনি তার কর্মজীবনের শেষসীমায় পৌছে গিয়েছিলেন। তাদের লড়াই চার ঘণ্টা ধরে চলে এবং শেষ পর্যন্ত ড্র হয়। রহিম বখশের সাথে প্রতিযোগিতা গামার ক্যারিয়ারের মোড় ঘুরিয়ে দেয়। এরপর তাকে ভারতীয় কুস্তি প্রতিযোগিতার পরবর্তী প্রতিদ্বন্দ্বী হিসেবে দেখা হয়। প্রথমবার গামা প্রতিরক্ষামূলকভাবে খেলেন। কিন্তু দ্বিতীয় পর্যায়ে তিনি আগ্রাসী হন। নাক ও কান থেকে বেশ রক্তপাত হওয়ার পরও তিনি রহিম বখশকে ক্ষতিগ্রস্ত করতে সক্ষম হন।
দ্য গ্রেট গামা ব্রিটিশ ইন্ডিয়ার গন্ডি পেরিয়ে নিজের সক্ষমতা জানান দিতে জাহাজে ছেপে ইংল্যান্ডে পাড়ি জমান। উচ্চতা কম হওয়ায় ইংল্যান্ডের মাটিতে নানা প্রতিকূলতার মধ্য দিয়ে যেতে হয় তাকে। নানান চ্যালেঞ্জের মোকাবিলা করে নিজের উচ্চতা নয় বরং দক্ষতার প্রমান দিয়ে অবশেষে ১০ই সেপ্টেম্বর ১৯১০ সালে ইংল্যান্ড এর মাটিতে বিশ্ব চ্যাম্পিয়ন স্টেনিস্লাভ জিসকোর সাথে ২ ঘন্টা ৩৩ মিনিট লড়াইয়ের পরেও জয়-পরাজয় নির্ধারিত হয়নি। তবে ৭ দিন পর বিশ্ব চ্যাম্পিয়ন জিসকোকে হারিয়ে লাভ করেন জন বুল বেল্ট।
১৯৬০ সালে পাকিস্তান সরকার কর্তৃক প্রাইড অফ পারফরম্যান্স পুরস্কার প্রদান করেন।
২৩ই মে ১৯৬০ সালে তিনি লাহোরে মৃত্যুবরণ করেন।
২০১৪ ফিফা বিশ্বকাপ পরিসংখ্যান

নিম্নলিখিত নিবন্ধ, ২০১৪ ফিফা বিশ্বকাপ পরিসংখ্যানের রূপরেখা, যা ১৩ জুলাই থেকে ১২ জুন পর্যন্ত ব্রাজিলে অনুষ্ঠিত হয়েছে।
আর্জেন্টিনার লিওনেল মেসি এ টুর্নামেন্টে সেরা খেলোয়াড় নির্বাচিত হন। তাই তিনি গোল্ডেন বল লাভ করেন। হামেস রোদ্রিগেস সর্বোচ্চ গোলদাতা হওয়ায় গোল্ডেন বুট লাভ করেন।
এই বিশ্বকাপে জার্মানি বিশ্ব চ্যাম্পিয়নের মর্যাদা লাভ করে এবং আর্জেন্টিনা রানার্স আপের মর্যাদা লাভ করে। এছাড়া নেদারল্যান্ডস তৃতীয় ও ব্রাজিল চতুর্থ স্থান অধিকার করে।
ব্লো-ব্জাং-দার-র্গ্যাস

ব্লো-ব্জাং-দার-র্গ্যাস () (১৬৬২-১৭২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনপঞ্চাশতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-দার-র্গ্যাস ১৬৬২ খ্রিষ্টাব্দে তিব্বতের আমদো অঞ্চলের আ-গ্জিগ্স-থাং () নামক স্থানে জন্মগ্রহণ করেন। তার পিতার নাম ছিল হোর-ত্শাং-ম্গোন-পো-ব্সাম-গ্রুব () এবং মাতার নাম ছিল ল্হা-ব্জা'-ল্হা-মো-ফ্যুগ ()। কম বয়সে তিনি ঙ্গাগ-দ্বাং-ব্লো-গ্রোস-র্গ্যা-ম্ত্শো নামক চুয়াল্লিশতম দ্গা'-ল্দান-খ্রি-পার নিকট দীক্ষালাভ করেন। কুড়ি বছর বয়সে তিনি লাসা শহরে যাত্রা করে সেরা বৌদ্ধবিহার বিশ্ববিদ্যালয়ের সে-রা-স্মাদ মহাবিদ্যালয়ে শিক্ষালাভ করেন। এই সময় ফা-বোং-খা-পা-ঙ্গাগ-দ্বাং-ব্স্তান-'দ্জিন () নামক ভিক্ষু থাকে শিক্ষার্থীর শপথ দান করেন। ১৬৯৬ খ্রিষ্টাব্দে 'দুল-'দ্জিন-ছেন-পো-'জাম-দ্ব্যাংস-গ্রাগ্স-পা () নামক ভিক্ষু থাকে ভিক্ষুর শপথ দান করেন। এরপর তিনি গ্যুতো তন্ত্র মহাবিদ্যালয়ে শিক্ষালাভ করেন। ১৭০০ খ্রিষ্টাব্দে তিনি গ্যুতো মহাবিদ্যালয়ের প্রধান হিসেবে অধিষ্ঠিত হন এবং নয় বছর ঐ পদে থাকেন। ১৭০৬ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে মহাবিদ্যালয়ের প্রধান হিসেবে এবং ১৭০৮ খ্রিষ্টাব্দে দ্গা'-ল্দান বৌদ্ধবিহারের উনপঞ্চাশতম প্রধান হিসেবে নির্বাচিত হন ও এই পদে তিনি সাত বছর থাকেন। এই সময় তিনি বিভিন্ন নতুন মন্দির নির্মাণ ও মূর্তি নির্মাণ করান। তিনি এই বিহারে একশত আটটি স্তম্ভ যুক্ত একটি অতিকায় তিনতল বিশিষ্ট প্রার্থনাসভার নির্মাণও করেছিলেন। সপ্তম দলাই লামা এবং দ্পাল-ল্দান-গ্রাগ্স-পা নামক একান্নতম দ্গা'-ল্দান-খ্রি-পা তার উল্লেখযোগ্য শিষ্য ছিলেন।
জাপি

জাপি অসমের সংস্কৃতির বাহক এবং অসমীয়া জাতি ও সংস্কৃতির বিশেষ প্রতীকচিহ্ন। জাপির জন্ম চীনে হয়েছিল বলে অনুমান করা হয়। প্রথম অবস্থায় জাপি দেখতে টুপির ন্যায় ছিল কালক্রমে জাপির আকার, রং ও গঠন ভিন্ন ধরনের হয়েছে। বাঁশ, বেত ও গাছের পাতা ব্যবহার করে জাপি প্রস্তুত করা হয়। স্থানভেদে গাছের পাতা ও জন্তুর চামড়া ব্যবহার করেও জাপি প্রস্তুত করা হয়। রুপসজ্জার উপর নির্ভর করে জাপিকে ফুলাম জাপি ও উকা জাপি এই দুই ভাগে ভাগ করা হয়েছে। আহোমের রাজত্বকালে সম্মানীয় ব্যক্তিরা মর্যদা অনুযায়ী জাপি ব্যবহার করিতেন। 
অসমে বিশিষ্ট ব্যক্তিদেরকে জাপি ও গামোছা প্রদান করে সম্মান জানানো হয়। বিহুনৃত্যে জাপি অপরিহার্য অঙ্গ। অসমের কৃষকেরা বৃষ্টির দিনে কৃষিকাজের সময় ছাতার পরিবর্ত্তে জাপির ব্যবহার করেন।
যেখানে ভূতের ভয়

যেখানে ভূতের ভয় খ্যাতনামা চলচ্চিত্র পরিচালক সন্দীপ রায় পরিচালিত এবং শ্রী ভেঙ্কটেশ ফিল্মস ও সুরিন্দার ফিল্মস প্রযোজিত একটি ২০১২ সালের ভারতীয় চলচ্চিত্র। এতে প্রধান ভূমিকায় অভিনয় করেছেন শাশ্বত চট্টোপাধ্যায়, মৌসুমী ভট্টাচার্য,আবীর চট্টোপাধ্যায়, ভাস্বর চক্রবর্তী, পরাণ বন্দ্যোপাধ্যায় প্রমুখ। শরদিন্দু বন্দ্যোপাধ্যায়ের "ভূত ভবিষ্যৎ", সত্যজিৎ রায়ের "ব্রাউন সাহেবের বাড়ি" ও "অনাথ বাবুর ভয়" কাহিনীর ওপর নির্ভর করে চলচ্চিত্রটি গড়ে উঠেছে।
চলচ্চিত্রটি "তারিণীখুড়ো" বা "তারিণীচরণ ব্যানার্জী"র মধ্যদিয়ে শুরু হয়। তিনি তার ছোটদের নিয়ে গড়ে ওঠা ফ্যানক্লাবের সদস্যদের গল্প বলেন। প্রথম ও দ্বিতীয় গল্পটি সত্যজিৎ রায়ের "ব্রাউন সাহেবের বাড়ি" ও "অনাথ বাবুর ভয়" কাহিনীর ওপর ভিত্তি করে গড়ে ওঠে এবং তৃতীয় বা শেষ গল্পটি গড়ে উঠেছে শরদিন্দু বন্দ্যোপাধ্যায়ের "ভূত ভবিষ্যৎ" কাহিনীর ওপর। এর একটি চতুর্থ কাহিনী "লখনৌ ডুয়েল" ছিল, কিন্তু কাহিনীর দৈর্ঘ্যর কথা চিন্তা করে তা বাদ দেয়া হয়।
চলচ্চিত্রটির প্রযোজনা করেন শ্রী ভেঙ্কটেশ ফিল্মস ও সুরিন্দার ফিল্মস। চলচ্চিত্রটির দৃশ্যায়ণ হয় শান্তিনিকেতন, কালিম্পং, লখনৌ সহ বেশকিছু জায়গায়। চলচ্চিত্রটি ২০১২ সালের ২১শে ডিসেম্বর মুক্তি পায়।
অ্যানামর্ফিক ওয়াইডস্ক্রিণ ডিভিডি ফরম্যাটে ২০১৩ সালের মার্চে ইংরেজি সাবটাইটেল সহ চলচ্চিত্রের ডিভিডি মুক্তি দেয়া হয়। এরসাথে সাথেই কিছু ৫.১ চ্যানেলের সুবিধেও দেয়া হয়।
সদৌ আসাম ছাত্র সংস্থা

সদৌ আসাম ছাত্র সংস্থা () সংক্ষিপ্ত রুপ AASU (আসু) ভারতের আসাম রাজ্যের একটি বৃহৎ ছাত্র সংগঠন। অবৈধ বাংলাদেশী অনুপ্রবেশকারীর বিরুদ্ধে সংঘটিত আসাম আন্দোলনের নেতৃত্ব সদৌ অসম ছাত্র সন্থা বহন করেছিল। ১৯৮৫ সনে অসম চুক্তি সাক্ষরিত হওয়ার পর সদৌ অসম ছাত্র সন্থার নেতারা অসম গণ পরিষদ নামক একটি রাজনৈতিক দলের গঠন করেছিলেন। অসম গণ পরিষদ ১৯৮৫ সন ও ২০০১ সনে অসমে সরকার গঠন করিতে সক্ষম হয়েছিলে।
১৯৪০ সনে অসম ছাত্র সন্মিলনী () নামক একটি ছাত্র সংগঠন বিভাজিত হয়ে হয়ে সদৌ অসম ছাত্র ফেডারেশন (ইংরেজি:All Assam Student' Federation) ও সদৌ অসম ছাত্র কংগ্রেশ(ইংরেজি:Assam Students' Congress) নামক ২টি ছাত্র সংগঠন গঠন করেছিল। প্রায় এক দশকের পর এই দুইটি ছাত্র সংগঠন একত্রিত হয়ে সদৌ অসম ছাত্র সংগঠন(ইংরেজি: All Assam Student' Association) নামক ছাত্র সংগঠনের গঠন করেছিল। ১৯৬৭ সনের জানুয়ারি মাসে এই সংগঠন সদৌ অসম ছাত্র সন্থা নামে পুননামকরন করা হয়।
১৯৭৯ সনে সদৌ অসম ছাত্র সন্থা অসম সাহিত্য সভা ও পূর্বাঞ্চলীয় গণ পরিষদের প্রতিনিধিত্বে সদৌ অসম গণ সংগ্রাম পরিষদ গঠন করেছিল। জাতীয়তাবাদী সল, অসম যুবক সমাজ ও যুব অধিবক্তা ফরাম অসম গণ সংগ্রাম পরিষদে যোগদান করেছিল। সেই সময়ে মূখ্য নির্বাচন আয়োগ পুর্বের ভোটের তালিকা মতে নির্বাচন অনুষ্ঠিত করার জন্য নির্দেশ দেন কিন্তু সদৌ অসম ছাত্র সন্থা ভোটার তালিকা সংশোধন না করা পর্যন্ত নির্বাচনে অংশগ্রহণ না করার জন্য অনুরোধ জানায়। কেন্দ্রীয় ও রাজ্যিক সরকার উপযুক্ত ব্যবস্থা গ্রহণ না করায় ছাত্র সন্থা আন্দোলনের সৃষ্টি করে। ভারতীয় স্বাধীনতা আন্দোলনের মত এই আন্দোলন তীব্র প্রতিক্রিয়া সৃষ্টি করেছিল। দৈনিক হাজার হাজার লোক আন্দোলনে অংশ গ্রহণ করেছিল। এই আন্দোলন আসাম আন্দোলন নামে পরিচিত। ৬ বৎসর ব্যাপী এই আন্দোলন চলেছিল। আসাম আন্দোলন কিছু কিছু স্থানে হিংসাত্মক রূপ ধারণ করেছিল। এই আন্দোলনে স্থানীয় লোকেরা পূর্নসমর্থন করেছিলেন। আসাম আন্দোলনের মূল লক্ষ্য ছিল অবৈধ অনুপ্রবেশকারী বাংলাদেশী ব্যক্তিকে অসম থেকে বহিষ্কার করা। আসাম আন্দোলন ধর্ম নির্বিশেষে বিদেশী বহিষ্কারের জন্য করা হয়েছিল এই কথা সদৌ অসম ছাত্র সন্থা স্পষ্ট করে দিয়েছিল। নেপাল থেকে হওয়া অনুপ্রবেশকারীর বিরুদ্ধে সদৌ অসম ছাত্র সন্থা আন্দোলন করেছিল। সদৌ অসম ছাত্র সন্থার আন্দোলনের ফলে অবৈধ অনুপ্রবেশকারীর বিরুদ্ধে কেন্দীয় সরকার অসম চুক্তি সাক্ষর করেছিল ফলে বিদেশী সমস্যা থেকে সমাধান পাওয়া সম্ভব হয়েছে।